hotchpotch/miracl-hf-unified huggingface dataset:
การเดินมรณะบาตาอาน
การเดินมรณะบาตาอาน (, , "Batān Shi no Kōshin") เป็นการที่กองทัพจักรรวรรดิญี่ปุ่นเคลื่อนย้ายเชลยศึกชาวฟิลิปปินส์และอเมริกัน 60,000–80,000 คนโดยใช้กำลังหลังยุทธการที่บาตาอานนานสามเดือนในประเทศฟิลิปปินส์ระหว่างสงครามโลกครั้งที่สอง เชลยศึกชาวฟิลิปปินส์ 2,500–10,000 คน และชาวอเมริกัน 100–650 คนเสียชีวิตก่อนไปถึงที่หมายที่ค่ายโอดอนเนล (Camp O'Donnell) ยอดผู้เสียชีวิตรายงานไม่ตรงกัน โดยเฉพาะอย่างยิ่งยอดของเชลยศึกชาวฟิลิปปินส์ เพราะนักประวัติศาสตร์ไม่สามารถกำหนดได้ว่าเชลยศึกกลมกลืนไปกับประชากรพลเรือนและหลบหนีไปได้มากเท่าใด การเดินดังกล่าวตั้งต้นจากเทศบาลมาริวีลีส จังหวัดบาตาอาน ไปยังนครซันเฟอร์นันโด จังหวัดปัมปังกา ผู้รอดชีวิตถูกบรรทุกโดยรถไฟกล่อง (box train) จากซันเฟอร์นันโด และถูกนำตัวไปยังค่ายโอดอนเนลในกาปัส จังหวัดตาร์เลช
การเดินยาว 128 กิโลเมตรนี้มีการละเมิดทางกายและการฆ่าอย่างกว้างขวาง และส่งผลให้มีผู้เสียชีวิตสูงมากทั้งต่อเชลยและพลเรือน และภายหลังคณะกรรมาธิการทหารฝ่ายสัมพันธมิตรตัดสินให้เป็นอาชญากรรมสงครามของญี่ปุ่น
ปราโมทย์ ปาทาน
ปราโมทย์ ปาทาน เป็นนักร้องชาวไทยจากสังกัดไวท์มิวสิก และอดีตนักร้องนำวง RSCM Band เจ้าของรางวัลชนะเลิศการประกวดวงดนตรีแจ๊ส 98.5 Breeze FM-UBC Jazz Challenge 2006 เคยทำผลงานเบื้องหลังให้กับศิลปินดัง จนมีผลงานเพลงประกอบภาพยนตร์หลายเรื่อง มีเอกลักษณ์ที่ติดตัวคือความขี้เล่นประกอบกับมุกตลก นอกจากผลงานการร้องเพลงเขายังทำรายการ Paloy’s Diary (ปัจจุบัน พ.ศ. 2561 ทำรายการร่วมกันชื่อ The driver ซึ่งรูปแบบรายการไม่ต่างจากเดิมเท่าไหร่นัก) ร่วมกับพลอย หอวัง และพิชญ์ กาไชย
ปราโมทย์ ปาทาน สำเร็จการศึกษาระดับมัธยมจากโรงเรียนสีกัน (วัฒนานันท์อุปถัมป์) เคยเข้าศึกษาอยู่ที่วิทยาลัยดนตรี ต่อมาย้ายไปศึกษาต่อที่มหาวิทยาลัยราชภัฏจันทรเกษม เติบโตในครอบครัวธุรกิจ คุณแม่ทำธุรกิจหลายอย่าง ขายดอกไม้ให้เช่าอพาร์ตเมนต์ ซื้อขายอสังหาริมทรัพย์ และร้านหมูกระทะ ‘ครัวคุณย่า’ ก่อนหน้านี้เคยเป็นอดีตนักร้องนำวง RSCM Band และเคยได้รางวัลชนะเลิศการประกวดวงดนตรีแจ๊ส 98.5 Breeze FM-UBC Jazz Challenge 2006 ก่อนหน้านี้ปราโมทย์เคยทำโปรเจกต์ Project Love Pill 2
ในปี 2555 ปราโมทย์ได้มีส่วนร่วมในกิจกรรมการกุศล รวมน้ำใจซับน้ำตา เพื่อช่วยหาทุนการศึกษาแก่นักเรียนยากจน และช่วยเหลือผู้ประสบเหตุอุทกภัย ปีเดียวกันนี้ เขาได้รับเชิญเข้าร่วมงานเพลง"หากเธอจะรัก" ในอัลบั้ม"สไตรค์" ของมานิดา เรืองศรี รวมถึงในเดือนมิถุนายน เขาได้เป็นแขกรับเชิญพิเศษในคอนเสิร์ตเดอะ-วอล-ลุ่ม ([V] The Volume) ร่วมเวทีกับผลิตโชค อายนบุตร และมานิดา เรืองศรี
ปราโมทย์ได้ร่วมโปรเจกต์เพลง Project Love Pill 2 ในนามวงโลวแฟต ของ ฟองเบียร์ - ปฏิเวธ อุทัยเฉลิม ในผลงานเพลง "กะทันหัน" ร่วมกับปนัสฐ์ นาครำไพ, ศุภรุจ เตชะตานนท์ และบงกช เจริญธรรม โดยได้รับการตอบรับในอันดับ 1 ของไอทูนสโตร์ หลังจากเปิดตัวได้ 24 ชั่วโมง ซึ่งมียอดผู้ชมในยูทูบที่กว่า 2 ล้านครั้ง และในเดือนธันวาคม ปราโมทย์ได้เป็นบุคคลเป้าหมายในรายการ"ซุปเปอร์ สาระแน" ภายหลังปราโมทย์ได้มาเป็นแต่งเพลงประกอบละคร "สิ่งดีดี" ประกอบละคร"ดาวเรือง" การเดินทางของหัวใจ" ประกอบละครรอยไหม เป็นต้น จนกระทั่งในปี 2559 ได้ทำรายการ Paloy’s Diary ร่วมกับ พลอย หอวัง และ พิชญ์ กาไชย และรายการ เที่ยวอยู่ได้ กับ เป็กซ์ วง ซีล รวมถึงปล่อยซิงเกิ้ลชุดแรกของตัวเอง "เมื่อวาน" เมื่อต้นกุมภาพันธ์ 2560
ต่อมาในเดือนสิงหาคม ปี 2560 ได้ปล่อยซิลเกิ้ลที่2 ของตน "มีแฟนแล้ว"โดยเป็นเพลงที่ร่วมงานกับ UrboyTJ ต่อมาในวันที่ 21 กุมภาพันธ์ ปี 2561 ปล่อยซิงเกิ้ลที่3ของตน "คิดถึงจัง(มาหาหน่อย)" ซึ่งแต่งโดย แทน ลิปตา อีกด้วย ซิงเกิ้ลที่4ในวันที่ 27 สิงหาคม ปี 2561 "ติดตลก" ซึ่งได้นางเอกMVเป็นหนึ่งในสมาชิกวงไอดอลชื่อดัง BNK48 คือ 
เจน กุลจิราณัฐ อินทรศิลป์ หรือ เจน BNK48 และนอกจากนั้นเพลงนี้ยังได้รับการแต่งโดยนักร้องหนุ่มเสียงดี ชนกันต์ รัตนอุดม อีกด้วย หลังจากนั้นในวันที่ 1-2กันยายน พ.ศ. 2561 ได้มีคอนเสิร์ตเป็นของตัวเองครั้งแรกชื่อ Chang Music Connection Presents OAT Pramote Show “The Uncensored”
หลังจากนั้น วันที่ 9 ตุลาคม 2561 ได้ปล่อยเพลง Fan Song ให้กับ เจน BNK48 ชื่อเพลง "งู้ยยยยยยยยยยย" อีกด้วย
คองซานเก็น
คองซานเก็น () เป็นเพลงสรรเสริญพระบารมีของสวีเดน. หรือ เรียกตามบทร้องวรรคเปิดของเพลงนี้ ออร์สเวนกายาร์ทานส์ยุปเอนกัง () แปลว่า Once from the depths of Swedish hearts. จะขับร้องในพระราชพิธีเฉลิมพระชนมพรรษา, รวมถึงใน พระราชพิธีเปิดประชุมรัฐสภา และ พิธีมอบรางวัลโนเบล โดยใช้อีกเพลงในฐานะเพลงชาติที่มีชื่อว่า : "ดูกามลา ดูเฟรีย" (Du gamla, Du fria).
บททร้อง ประพันธ์โดย Carl Vilhelm August Strandberg และ เรียบเรียงดนตรีสำหรับคณะประสานเสียงชาย โดย ออตโต ลินด์บลาด. "คองซานเก็น" ได้ใช้แทนที่เพลงสรรเสริญพระบารมีฉบับเดิมที่ชื่อว่า, "Bevare Gud vår kung", ซึ่งขับร้องในท่วงทำนองของเพลง"ก็อดเซฟเดอะควีน". ได้มีการขับร้องครั้งแรกที่เมืองลุนด์ เมื่อวันที่ 5 ธันวาคม ค.ศ. 1844 ณ มหาวิทยาลัยลุนด์ ในระหว่างพระราชพิธีบรมราชภิเษกของ สมเด็จพระราชาธิบดีออสการ์ที่ 1, โดยประกาศรับรองอย่างเป็นทางการเมื่อ ค.ศ. 1893.
โดยปกตินิยมขับร้องเฉพาะบทที่ 1 และบทที่ 5 (ในงานพระราชพิธีขับร้องเฉพาะบทที่ 1เพียงบทเดียว). ส่วนเนื้อร้องที่เหลืออีก 3 บท จะขับร้องเป็นบางโอกาส.
การเข้าถึงแบบเปิด
การเข้าถึงแบบเปิดหรือการเข้าถึงแบบเสรี (, ย่อ: OA) หมายถึง การเข้าถึงออนไลน์ซึ่งงานวิจัยวิชาการที่ได้รับการทบทวนจากผู้เชี่ยวชาญ (peer-review) โดยไม่จำกัด โดยหลักการเข้าถึงแบบเปิดตั้งใจสำหรับบทความวารสารวิชาการ ทว่ายังจัดหาสำหรับวิทยานิพนธ์ บทหนังสือและเอกสารวิชาการเฉพาะเรื่องเพิ่มมากขึ้นด้วย
เดอะเวิลด์แฟกต์บุ๊ก
เดอะเวิลด์แฟกต์บุ๊ก (, ISSN ) หรืออีกชื่อหนึ่งว่า ซีไอเอเวิลด์แฟกต์บุ๊ก () เป็นทรัพยากรอ้างอิงที่สำนักข่าวกรองกลาง (ซีไอเอ) ผลิต โดยมีสารสนเทศแบบกาลานุกรมเกี่ยวกับประเทศของโลก "เดอะแฟกต์บุ๊ก" เข้าถึงได้ในรูปเว็บไซต์ ซึ่งมีการปรับบางส่วนทุกสัปดาห์ และยังมีให้ดาวน์โหลดเพื่อใช้แบบออฟไลน์ เอกสารดังกล่าวให้ข้อมูลสรุปประมาณสองถึงสามหน้าเกี่ยวกับประชากรศาสตร์ ภูมิศาสตร์ การสื่อสาร การปกครอง เศรษฐกิจ และการทหารของหน่วยการปกครอง 267 แห่ง (entity) ซึ่งได้แก่ประเทศ เขตสังกัด และพื้นที่อื่นในโลกที่สหรัฐรับรอง
สำนักข่าวกรองกลางจัดทำ "เดอะเวิลด์แฟกต์บุ๊ก" เพื่อให้เป็นประโยชน์ต่อข้าราชการสหรัฐ วัจนลีลา การจัดรูปแบบ ขอบเขต และเนื้อหาได้รับการออกแบบให้สอดคล้องกับความต้องการของพวกเขาเป็นหลัก อย่างไรก็ดี เอกสารวิจัยวิชาการและบทความข่าวมักใช้เป็นทรัพยากร แม้จะมีคุณภาพสารสนเทศกำกวมก็ตาม เนื่องจากเป็นงานของรัฐบาลสหรัฐ จึงถือเป็นสาธารณสมบัติในสหรัฐอเมริกา
จิ้งเหลนจระเข้ตาแดง
จิ้งเหลนจระเข้ตาแดง หรือ จิ้งเหลนจระเข้ตาส้ม หรือ จิ้งเหลนจระเข้ตาเหลือง () เป็นสัตว์เลื้อยคลานขนาดเล็กชนิดหนึ่ง มีชื่อวิทยาศาสตร์ว่า "Tribolonotus gracilis" อยู่ในวงศ์ Scincidae หรือจิ้งเหลน
มีผิวลำตัวเรียบลื่นเหมือนจิ้งเหลนทั่วไป แต่มีหนามแข็งคล้ายจระเข้ทั่วทั้งตัวจรดหาง หัวมีขนาดใหญ่ เป็นรูปทรงสามเหลี่ยม ลำตัวคล้ายทรงสี่เหลี่ยม มีสีน้ำตาลเข้มจนถึงสีดำ ดวงตามีขนาดกลมโต มีจุดเด่น คือ มีวงแหวนสีส้มหรือแดงรอบดวงตา บางตัวอาจเป็นสีน้ำตาลทอง ที่บริเวณใบหน้าและเท้า อันเป็นที่มาของชื่อเรียกในภาษาอังกฤษ มีความยาวเต็มที่ประมาณ 7-10 นิ้ว โดยเป็นส่วนหัวและลำตัวประมาณ 3 นิ้ว และส่วนหาง 2 นิ้วเท่านั้น
ขยายพันธุ์ด้วยการวางไข่ซึ่งแตกต่างไปจากจิ้งเหลนชนิดอื่น ๆ ที่มักออกลูกเป็นตัว เมื่อแรกเกิดที่ฟักออกจากไข่จะมีขนาดราว 2 นิ้ว โตเต็มวัยเมื่อมีอายุประมาณ 6-8 เดือน ตั้งท้องนานประมาณ 20 วัน มีอายุยืนประมาณ 10-15 ปี
มีถิ่นกระจายพันธุ์อยู่ที่นิวกินี ในป่าดิบชื้น ที่มีความชื้นพอสมควร หากินตามพื้นดินไม่ค่อยขึ้นต้นไม้ โดยกินสัตว์ขนาดเล็ก เช่น จิ้งหรีด, ทาก, ลูกกบ, หนอน, ตั๊กแตน, ไส้เดือน, หนู หรือแมลงปีกแข็ง เป็นต้น
ปัจจุบัน นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์เลี้ยงแปลก ๆ หรือสัตว์เลื้อยคลาน เป็นสัตว์ที่เลี้ยงง่าย นิสัยไม่ดุร้าย ซึ่งนิยมเลี้ยงกันในตู้กระจก โดยจัดสภาพแวดล้อมให้คล้ายกับถิ่นที่อยู่ในธรรมชาติจริง ๆ
ปลามอลลี่
ปลามอลลี่ หรือ ปลาสอด () เป็นสกุลของปลาน้ำจืดขนาดเล็ก ในอันดับปลาออกลูกเป็นตัว (Cyprinodontiformes) สกุลหนึ่ง ใช้ชื่อสกุลว่า "Poecilia" ในวงศ์ปลาสอด (Poeciliidae)
เป็นสกุลของปลาในวงศ์นี้ ที่เป็นที่รู้จักกันเป็นอย่างดี ในแง่ของการเป็นปลาสวยงามที่เลี้ยงกันอย่างแพร่หลาย มีลักษณะเด่น คือ เป็นปลาที่ว่ายหากินเป็นฝูง บริเวณผิวน้ำ กินแมลงขนาดเล็ก, ไรแดง, ลูกน้ำ รวมทั้งตะไคร่น้ำหรือสาหร่ายเป็นอาหาร มีความแตกต่างระหว่างเพศสูง กล่าวคือ ตัวผู้จะมีขนาดเล็กกว่ามาก แต่มีสีสันรวมทั้งครีบต่าง ๆ สวยงามกว่า ขณะที่ตัวเมียมีขนาดใหญ่กว่า แต่ครีบต่าง ๆ สั้นและสีไม่สวยเท่า
เป็นปลาที่กระจายพันธุ์ในเขตร้อนของทวีปอเมริกา พบได้ตั้งแต่ตอนใต้ของสหรัฐอเมริกา, อเมริกากลาง, แคริบเบียน จนถึงอเมริกาใต้ เป็นปลาที่พบได้ทั้งน้ำจืด, น้ำกร่อย รวมถึงในทะเล หลายชนิดมีครีบหลังที่สูงเหมือนใบเรือ มีขนาดที่หลากหลายตั้งแต่ 4-5 เซนติเมตร จนถึงใหญ่เต็มที่ได้ถึง 20 เซนติเมตร และมีสีสันต่าง ๆ หลากหลายมาก ทั้งสีขาว, สีเหลือง, สีส้ม, สีดำ หรือลายจุด อาศัยอยู่ในอุณหภูมิของน้ำประมาณ 25-28 องศาเซลเซียส (77-82 องศาฟาเรนไฮต์)
โดยที่ชื่อสกุลนั้นมาจากภาษากรีกคำว่า ποικίλος หมายถึง "สีสันที่หลากหลาย"
พบทั้งหมด 39 ชนิด
ปลาสอดหางดาบเขียว
ปลาสอดหางดาบเขียว (; ) ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae)
มีลำตัวยาวเรียว และหัวแหลม มีลักษณะทั่วไปเหมือนกับปลาวงศ์นี้ คือ มีความแตกต่างระหว่างเพศสูง ตัวผู้มีขนาดเล็กและผอมเพรียวกว่าตัวเมีย แต่มีครีบและสีสันต่าง ๆ สวยงามกว่า มีลักษณะที่เด่น คือ ในตัวผู้มีก้านครีบหางตอนล่างยาวเลยขอบหาง มีลักษณะเรียวแหลมคล้ายดาบ อันเป็นที่มาของชื่อสามัญ ขณะที่ชื่อวิทยาศาสตร์ที่เป็นชื่อชนิดถูกตั้งเพื่อเป็นเกียรติแด่นักพฤกษศาสตร์ เวียนเนียส เฮลเลอร์
มีถิ่นกระจายพันธุ์ในแหล่งน้ำที่มีพืชน้ำปกคลุมหนาแน่น ในสภาพแหล่งน้ำที่หลากหลาย ในเม็กซิโก, เบลิซ และฮอนดูรัส กินอาหารจำพวกพืชน้ำและสัตว์น้ำขนาดเล็ก รวมถึงตัวอ่อนของแมลง มีความยาวลำตัวโดยเฉลี่ย 12.5 เซนติเมตร และส่วนปลายหางที่คล้ายดาบมีความยาวประมาณ 4-8 เซนติเมตร ทำให้ตัวผู้มีความยาวประมาณ 14 เซนติเมตร ขณะที่ตัวเมียมีความยาวประมาณ 16 เซนติเมตร แต่บางตัวอาจมีความยาวแค่ 5-6 เซนติเมตร บวกความยาวของดาบประมาณ 3 เซนติเมตร ทำให้มีบางตัวยาว 8-10 เซนติเมตร
ขณะที่สีตามลำตัวมีความหลากหลายมากตามสภาพของแหล่งที่อยู่อาศัย โดยทั่วไปแล้วจะมีสีเขียวและมีแถบตรงกลางลำตัวสีแดงเข้มหรือสีน้ำตาลพาดตามลำตัว และบางทีอาจพบแถบสีเพิ่มอีก 4 แถบ เป็นด้านบน 2 แถบ และด้านล่างแถบกลางลำตัวอีก 2 แถบ ช่วงท้องจะมีสีขาว และที่ครีบหลังจะมีจุดแดง ตัวผู้ที่ขอบครีบหางตอนล่างมีลักษณะคล้ายดาบจะมีสีเหลืองและดำ บางครั้งอาจพบจุดสีดำบนลำตัว เป็นต้น
เป็นปลาอีกชนิดหนึ่งที่นิยมเลี้ยงกันเป็นปลาสวยงาม ปัจจุบันได้มีการเพาะขยายพันธุ์ด้วยฝีมือมนุษย์จนกลายเป็นสีแดงสดทั้งลำตัว จึงได้ชื่อเรียกชื่อหนึ่งว่า "ปลาสอดแดง"
ไอซอด เซ็นเตอร์
ไอซอด เซ็นเตอร์ () เป็นสนามกีฬาและศูนย์จัดแสดงนิทรรศการ ซึ่งเป็นส่วนหนึ่งของเมียดโดว์แลนด์สปอร์ตคอมเพล็คตั้งอยู่ใน อีสต์รัทเธอร์ฟอร์ด, รัฐนิวเจอร์ซีย์ สนามนี้เปิดทำการครั้งแรกเมื่อวันที่ 2 กรกฎาคม ค.ศ. 1981 แต่เดิมเคยใช้ชื่อว่า Brendan Byrne Arena เมื่อปี ค.ศ. 1981 จนถึงปี ค.ศ. 1996 ได้เปลี่ยนชื่อเป็น Continental Airlines Arena จนถึงปี ค.ศ. 2007 ก่อนจะมาใช้ชื่อ Izod Center ในปัจจุบัน
ปลาทูน่าแท้
ปลาทูน่าแท้ () เป็นสกุลของปลาทะเลขนาดใหญ่สกุลหนึ่ง จำพวกปลาทูน่า ใช้ชื่อสกุลว่า "Thunnus" จัดอยู่ในวงศ์ปลาอินทรี (Scombridae)
ปลาทูน่าแท้เป็นปลาที่มีวิวัฒนาการชั้นสูง ทำให้มีรูปร่างปราดเปรียวเพรียวยาวเหมือนตอร์ปิโด ลำตัวสีเงินแวววาว ถือเป็นปลาที่เป็นสัตว์เลือดอุ่น มีเหงือกมีขนาดใหญ่ ร่างกายมีระบบปรับอุณหภูมิที่ดีเยี่ยม สามารถดูดซึมออกซิเจนไปใช้ได้อย่างรวดเร็ว ความเข้มข้นของฮีโมโกลบินในเม็ดเลือดแดงสูง และมีกลไกการทำงานของหัวใจที่ดีเยี่ยม มีครีบแข็งทรงโค้งทั้งครีบทวารและครีบหลังอันที่สอง ส่วนครีบหางที่ใช้แหวกว่ายหักเลี้ยวได้อย่างว่องไวเป็นตัวขับเคลื่อนไปข้างหน้า
ด้วยสรีระดังกล่าว จึงทำให้ปลาทูน่าแท้เป็นปลาที่ว่ายน้ำได้เร็วมากกลุ่มหนึ่งในมหาสมุทร โดยสามารถทำความเร็วไปข้างหน้าได้ราว 20 กิโลเมตรต่อชั่วโมง และสูงถึงเกือบ 50 กิโลเมตรต่อชั่วโมง และทำความเร็วสูงสุดได้ถึง 70-74 กิโลเมตรต่อชั่วโมง เป็นรองเพียงปลากระโทงแทง ซึ่งเป็นปลาที่ว่ายน้ำได้เร็วที่สุดในโลกเท่านั้นซึ่งคำว่า "Thunnus" นั้นมาจากคำ 2 คำในภาษาละตินหรือภาษากรีกโบราณคำว่า θύννος ("thýnnos") แปลว่า “ปลาทูน่า” และ θύνω ("thynō") แปลว่า "ที่พุ่ง; ที่โผ"
ทั้งหมดเป็นปลาที่มีความสำคัญอย่างยิ่งในการเป็นปลาเศรษฐกิจ ทั้งในการประมงและตกเป็นเกมกีฬา มีราคาซื้อขายกันที่สูงมาก และสามารถปรุงเป็นอาหารต่าง ๆ ได้หลากหลายทั้งรับประทานเนื้อสด ๆ แบบปลาดิบของญี่ปุ่น และปรุงเป็นเมนูอาหารต่าง ๆ
แบ่งออกได้เป็น 8 ชนิด 2 สกุลย่อย:
การประกวดเพลงยูโรวิชันปี 1962
การประกวดเพลงยูโรวิชันปี 1962 เป็นการประกวดครั้งแรกโดยจัดขึ้นที่เมืองลักเซมเบิร์ก ประเทศลักเซมเบิร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะคือ Un premier amour ขับร้องโดย Isabelle Aubret ตัวแทนจากฝรั่งเศส
สถานีวิทยุโทรทัศน์แห่งชาติลักเซมเบิร์ก เป็นแม่ข่ายในการออกอากาศ โดยออกอากาศไปยังประเทศดังต่อไปนี้
วอลเลย์บอลยุวชนชายชิงแชมป์เอเชีย 2010
วอลเลย์บอลยุวชนชายชิงแชมป์เอเชีย 2010 จัดขึ้นที่ เมืองเตหะราน, ประเทศอิหร่าน 13–21 พฤษภาคม 2010
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2008
การประกวดเพลงยูโรวิชันปี 1963
การประกวดเพลงยูโรวิชันปี 1963 เป็นการประกวดครั้งแรกโดยจัดขึ้นที่เมืองลอนดอน ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะคือ Dansevise ขับร้องโดย Grethe Ingmann & Jørgen Ingmann ตัวแทนจากเดนมาร์ก
บีบีซี เป็นแม่ข่ายในการออกอากาศ โดยออกอากาศไปยังประเทศดังต่อไปนี้
รานีนี คุนดาซอมี
รานีนี คุนดาซอมี (; 19 พฤษภาคม ค.ศ. 1984 — ) เป็นทั้งนักมวยไทย, มวยซาวาต, และเอ็มเอ็มเอชาวมอริเชียส ผู้ชนะการแข่งขันระดับประเทศหลายรายการ
รานีนี คุนดาซอมี เกิดวันที่ 19 พฤษภาคม ค.ศ. 1984 ที่โรงพยาบาลวิกตอเรีย ประเทศมอริเชียส ตั้งแต่ ค.ศ. 1984 - 1994 เธออาศัยอยู่ที่ป๊อปเฮนเนสซี บูบาซอง กับพี่น้องที่เป็นชาย 3 คนกับหญิงอีก 2 คน ซึ่งได้แก่ ลูลู, ลาเจน, ลาเจส, ราจีนี และอันไนส์ โดยมีพ่อของเธอชื่อมาริโอ และแม่ของเธอชื่อเปรมีลา
เธอได้เข้าศึกษาที่โรงเรียนเมนการ์ดในระดับก่อนประถมและประถมศึกษา ณ บูบาซอง หลังจากนั้น เธอได้เข้าศึกษาต่อที่โรงเรียนมัธยมวิลซอแห่งบูบาซอง เมื่ออายุได้ 16 ปี เธอก็ได้ย้ายจากโรงเรียนมัธยมวิลซอเพื่อไปศึกษาต่อที่เซนต์บาร์โธโลมิวเซปอลุยส์
หลังจากได้รับการรับรองการศึกษาระดับอุดมศึกษา เธอก็มีความปรารถนาที่จะศึกษาต่อที่มหาวิทยาลัยมอริเชียส แต่โชคร้ายที่ครอบครัวของเธอไม่สามารถออกค่าใช้จ่ายสำหรับการดำเนินการศึกษาต่อสำหรับเธอได้
เมื่อเธอออกจากสถานศึกษา เธอก็เริ่มฝึกคิกบ็อกซิงและทำงานเป็นผู้ช่วยร้านขายยา โดยเธอได้ฝึกคิกบ็อกซิงเป็นระยะเวลาหนึ่งปี ใน ค.ศ. 2002 เธอได้ทำงานเป็นผู้ส่งข้อความภาพเคลื่อนไหวให้แก่ ทูลิงเซแอร์แอมจำกัด ที่ซึ่งเธอได้พบกับผู้ที่จะเป็นสามีของเธอในอนาคตที่ชื่อ คุนดาซอมี หลุยส์ แพทริก โดยพวกเขาได้เริ่มฝึกมวยฝรั่งเศสซาวาตด้วยกัน และกลายเป็นเพื่อนที่ดีต่อกันแล้วจึงแต่งงานในปี ค.ศ. 2008 ซึ่งแพทริกเป็นทั้งผู้ฝึกสอนและสามีของเธอในปัจจุบัน ใน ค.ศ. 2008 ทั้งสองได้ออกจากทูลิงเซแอร์แอม และเริ่มต้นธุรกิจของตนเองในฐานะผู้ผลิตวิดีโอคลิป และผู้ก่อตั้งดีเจพีโปรดักชันส์
ใน ค.ศ. 2005 เธอได้เข้าร่วมการแข่งขันรายการมวยฝรั่งเศสซาวาต
ส่วนใน ค.ศ. 2006 เธอได้เป็นแชมป์หญิงโดยเป็นผู้ชนะรายการเฌอเดอลูเอต รายการมวยฝรั่งเศสซาวาต
ค.ศ. 2007 - 2010 สโมสรมวยบีเอ็มเอสปอร์ตของคุนดาซอมีได้เผชิญปัญหาบางประการ โดยไม่มีสถานที่สำหรับการฝึกซ้อมกับกลุ่มที่ทำการฝึกซ้อมบนถนน
ครั้นแล้ว สโมสรของเธอก็ได้พบกับสถานที่สำหรับการฝึกซ้อมที่ศูนย์สวิสดิการสังคมบัมบู และใน ค.ศ. 2010 รานีนี และแพทริก คุนดาซอมี ได้เริ่มฝึกมวยไทย
ใน ค.ศ. 2011 เธอได้ก่อตั้งทีมหญิงบีเอ็มเอ และได้เข้าร่วมในการแข่งขันมวยไทยและมวยฝรั่งเศสหลายรายการในช่วงปี ค.ศ. 2010 และ 2012
ใน ค.ศ. 2012 ได้มีการแข่งขันมวยไทยระหว่างชายกับหญิงขึ้นเป็นครั้งแรกในประเทศมอริเชียส และเธอได้เป็นฝ่ายชนะ
ในการแข่งขันมวยไทยระดับท้องถิ่น เธอชนะ 8 ครั้ง แพ้ 0 ครั้ง (ซึ่งรวมถึง 1 การแข่งขันระหว่างชายกับหญิง) ส่วนการแข่งขันมวยไทยชิงแชมป์โลกที่จัดขึ้นโดยสหพันธ์มวยไทยสมัครเล่นนานาชาติ (IFMA) เธอชนะ 0 ครั้ง แพ้ 1 ครั้ง โดยเธอได้พบกับรักษณา เบกัม
ใน ค.ศ. 2013 เธอได้รับรางวัลเหรียญทองในการแข่งขันเทควันโดชิงแชมป์มอริเชียส ซึ่งเป็นการมีส่วนร่วมครั้งแรกของเธอ พร้อมกับเป็นผู้ชนะรายการลาครอชมอริเชียสชองปียง ที่เธอได้เข้าแข่งขันเป็นครั้งแรก รวมถึงเธอยังได้เป็นแชมป์การแข่งขันมวยไทย
ทั้งนี้ เธอเป็นแชมป์มวยไทยหญิงของประเทศมอริเชียสใน ค.ศ. 2013
วันที่ 28 กันยายน ค.ศ. 2013 เธอชนะรายการชิงเข็มขัดแชมป์มวยไทยหญิงแห่งประเทศมอริเชียสครั้งที่หนึ่ง ซึ่งมีการจัดขึ้นอย่างเปิดเผยในประเภทหญิง
ความเอนเอียงจากการอยู่รอด
ความเอนเอียงจากการอยู่รอด () เป็นเหตุผลวิบัติที่เน้นความสนใจต่อบุคคลหรือสิ่งที่ "อยู่รอด" บางกระบวนการ และมองข้ามบุคคลหรือสิ่งที่ไม่อยู่รอดโดยไม่ได้เจตนา ความเอนเอียงจากการอยู่รอดอาจนำไปสู่ข้อสรุปที่ผิดได้หลายทาง ผู้อยู่รอดอาจหมายความตามตัวอักษร คือ เป็นบุคคล ดังในการศึกษาทางการแพทย์ ทว่าอาจหมายถึงบริษัทหรือตัวอย่างวิจัยหรือผู้สมัครงาน หรือสิ่งใดก็ตามที่ต้องผ่านกระบวนการคัดเลือกก่อนที่จะได้รับพิจารณาเพิ่มเติมได้ทั้งสิ้น
ความเอนเอียงจากการอยู่รอดอาจนำไปสู่ความเชื่อมองโลกในแง่ดีเกินเพราะความล้มเหลวถูกเพิกเฉย เช่น เมื่อบริษัทที่ไม่มีอยู่ต่อไปถูกยกเว้นจากการวิเคราะห์สมรรถภาพทางการเงิน นอกจากนี้ยังนำไปสู่ความเชื่อที่ผิดว่าความสำเร็จในกลุ่มมีคุณสมบัติพิเศษ มากกว่าเพียงเหตุบังเอิญ ตัวอย่างเช่น หากนักศึกษาสามจากห้าคนที่ได้เกรดสูงสุดในวิทยาลัยมาจากโรงเรียนมัธยมเดียวกัน ก็อาจชักจูงให้เชื่อว่าโรงเรียนมัธยมแห่งนั้นต้องให้การศึกษาที่ดีเยี่ยม ข้อความนี้อาจเป็นจริงก็ได้ แต่คำถามดังกล่าวไม่สามารถตอบได้โดยไม่ดูเกรดของนักเรียนคนอื่นจากโรงเรียนมัธยมนั้น ไม่เพียงแต่ผู้ที่ "อยู่รอด" การคัดเลือกห้าอันดับแรกเท่านั้น
ความเอนเอียงจากการอยู่รอดเป็นความเอนเอียงจากการเลือกประเภทหนึ่ง
แม่คุณเอ๊ย
พ.ศ. 2556
คาบสมุทรเหลียวตง
คาบสมุทรเหลียวตง () เป็น คาบสมุทรในมณฑลเหลียวหนิง ทางตะวันออกเฉียงเหนือของประเทศจีน ในอดีตอยู่ภายใต้การปกครองของอาณาจักรโชซอนโบราณ และหลายราชวงศ์ของจีน คาบสมุทรแห่งนี้มีความสำคัญในฐานะบริเวณที่มีความขัดแย้งในช่วงสงครามรัสเซีย-ญี่ปุ่น ซึ่งจักรวรรดิญี่ปุ่นได้รับชัยชนะในสงครามครั้งนั้น ทำให้ญี่ปุ่นได้ดินแดนตอนใต้ของคาบสมุทรนี้
เลวูกา
เลวูกา () เป็นเมืองที่ตั้งอยู่ทางตะวันออกของเกาะโอวาเลา จังหวัดโลไมวิติ ภาคตะวันออก ประเทศฟีจี เลวูกาเคยเป็นเมืองหลวงเก่าของประเทศฟีจี ในการสำมะโนเมื่อปี ค.ศ. 2007 เลวูกามีประชากร 1,131 คน (บวกเพิ่มอีก 3,266 คนในย่านชานเมืองตามการสำมะโนของหน่วยงานทางด้านสถิติ) ซึ่งเป็นประชากรกว่าครึ่งของเกาะโอวาเลา เลวูกาและโอวาเลาได้มีความพยายามในการเป็นมรดกโลกมาเป็นทศวรรษ โดยได้รับการยอมรับเป็นมรดกโลกในเดือนมิถุนายน ค.ศ. 2013
เพรซีโอดิเมียม(III) ออกไซด์
เพรซีโอดิเมียม(III) ออกไซด์ () เป็นสารประกอบเคมีของเพรซีโอดิเมียม และออกซิเจน ที่มีสูตรว่า PrO มีรูปแบบเป็นผลึกหกเหลี่ยมสีขาว เพรซีโอดิเมียม(III) ออกไซด์ตกผลึกในแมงกานีส(III) ออกไซด์ หรือโครงสร้างBixbyite
ปลาเข็มป่า
ปลาเข็มป่า หรือ ปลาเข็มช้าง () เป็นสกุลของปลาน้ำจืดจำพวกหนึ่ง ใช้ชื่อว่า "Hemirhamphodon" (/เฮม-อิ-แรม-โฟ-ดอน/) อยู่ในวงศ์ปลาเข็ม (Hemiramphidae)
มีลักษณะสำคัญทางอนุกรมวิธาน คือ ลำตัวยาวปานกลาง ครีบหลังอยู่ด้านหน้าครีบก้น ฐานของครีบหลังยาวเป็นสองเท่าของครีบก้น ครีบหางมนกลม ฟันเป็นทรงกรวยปลายแหลม
มีขนาดความยาวโดยเฉลี่ยประมาณ 10 เซนติเมตร พบได้ตั้งแต่ภาคใต้ของประเทศไทยในป่าพรุ ไปตลอดจนถึงแหลมมลายู
มีทั้งหมด 9 ชนิด ได้แก่
อะลูมิเนียม(II) ออกไซด์
อะลูมิเนียม(II) ออกไซด์ () หรือ อะลูมิเนียมมอนออกไซด์ () เป็นสารประกอบเคมีของอะลูมิเนียม และออกซิเจน ที่มีสูตรว่า AlO ตรวจพบในสถานะแก๊สหลังจากการระเบิดของระเบิดมืออะลูมิเนียมในบรรยากาศชั้นบน และในสเปกตรัมการดูดกลืนของดาวฤกษ์
กรดคลอโรแพลตินิก
กรดคลอโรแพลตินิก () เป็นสารประกอบเคมีมักจะเป็น hexahydrate ที่มีสูตร HPtCl·(HO) เป็นหนึ่งในสารละลายน้ำอย่างง่ายดายสามารถใช้ได้มากที่สุดของทองคำขาว มันไม่ค่อยได้อยู่ในสถานะที่บริสุทธิ์ผลิตภัณฑ์ในเชิงพาณิชย์เป็นเกลือไฮโดรเนียมของ hexachloroplatinate (IV) anion ดังนั้นสูตรที่ถูกต้องคือ [HO][PtCl]·4HO
กรดไนโตรซิลซัลฟิวริก
กรดไนโตรซิลซัลฟิวริก () เป็นสารประกอบเคมีที่มีสูตร NOHSO จะเป็นสีที่เป็นของแข็งที่ถูกนำมาใช้ในการผลิตอุตสาหกรรมของแคโพรแล็กแทม
เพย์แบ็ค (2013)
ดับเบิลยูดับเบิลยูอี เพย์แบ็ค () เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ซึ่งจะจัดเป็นครั้งแรกแทนรายการโนเวย์เอาท์ สถานที่จัดคือ ออล์สเตท อารีนา ในโรสมอนต์ ,รัฐอิลลินอยส์ สหรัฐอเมริกา โดยจะจัดในวันที่ 16 มิถุนายน ค.ศ. 2013 ซึ่งจัดหลังจากศึกเอ็กซ์ตรีมรูลส์ (2013) เป็นรายการเพย์-เพอร์-วิวที่มาแทนโนเวย์เอาท์
ในศึกรอว์ (20 พฤษภาคม 2013) ไรแบ็ก ออกมายืนบนรถพยาบาล บอกว่า จอห์น ซีนา แม้จะเป็น แชมป์ WWE อยู่แต่ก็ต้องถูกหามออกไปจากสนาม ถึงแม้ว่ามันจะปฏิเสธที่จะขึ้นรถพยาบาล แต่คราวหน้ามันจะไม่มีทางปฏิเสธได้แน่นอน เพราะเขาจะท้าเจอกับซีนา ในแมตช์ยัดรถพยาบาลในเพย์แบ็ค
ในศึกรอว์ (27 พฤษภาคม 2013) จอห์น ซีนา ออกมาและบอกว่าพร้อมที่จะปล้ำแมตช์จับใส่รถพยาบาล ใน Payback แล้วซีนาบอกไรแบ็กว่า จะมีการเปลี่ยนแปลงเป็นแมทช์แบบนรก 3 ขุม ทั้งคู่จะต้องปล้ำ 3 แมตช์ติดต่อกัน แมตช์ต่างๆจะมีกติกาเงื่อนไขพิเศษแตกต่างกันโดยมี Lumberjack Match, Tables Match และ Ambulance Match ผู้ที่จะได้แชมป์ WWE จะต้องชนะ 2 ใน 3 แมทช์ พอล เฮย์แมนออกมาและโม้ว่าเด็กปั้นของเค้าชนะและทำลาย ทริปเปิลเอช ในรอว์อาทิตย์ที่แล้ว เคอร์ติส แอ็กเซลออกมา เฮย์แมนบอกว่าวันนี้ฉันตั้งใจจะให้แอ็กเซลเจอกับซีนา ซีนาเตือนแอ็กเซลว่าให้รีบไปให้ไกลจากเฮย์แมนซะเถอะ และซีนาก็พูดท้าทายและตอบตกลงในแมตช์คืนนี้ ในคืนเดียวกัน ซีนาได้เจอกับแอ็กเซล ผลปรากฏว่าไรแบ็กก็ออกมาเปิดหวอรถพยาบาล ทำให้ซีนาลงไปดูเลยทำให้โดนนับ 10 แพ้ไปจากนั้น ไรแบ็กก็ออกมาและเข้าข้างหลังและจะจับซีนาเหวี่ยงชนกับมินิตรอนเหมือนในศึกที่ผ่านมา ซีนาหลบได้ทำให้ไรแบ็กวิ่งหนีไปหลังฉาก
ในศึกรอว์ (3 มิถุนายน 2013) จอห์น ซีนา จะต้องเจอกับ เคอร์ติส แอ็กเซล อีกครั้ง ในแมตช์การปล้ำไม่มีการจับแพ้ฟาวล์ ผลปรากฏว่า พอล เฮย์แมน มาขวางทางไว้ ซีนาอัดเฮย์แมน แต่ไรแบ็กโผล่มาจากไหนไม่รู้มาจับซีนาทุ่มใส่โต๊ะจนพัง กรรมการนับ 10 ปรับซีนาแพ้ไป
ในศึกรอว์ (10 มิถุนายน 2013) มีการเผชิญหน้ากันระหว่าง จอห์น ซีนา กับ ไรแบ็ก โดยมีการจัด Lumberjack ออกมาช่วยกันยืนป้องกันไม่ให้ทั้งสองคนทะเลาะกัน ไรแบ็กบอกว่า ซีนาพยายามสกัดดาวรุ่งอย่างเขาเพราะกลัวว่าจะมีคนอื่นมาแย่งความดังไปจากตัวเอง ไรแบ็กบอกว่าเมื่อ 8 เดือนก่อน ซีนายกสิทธิ์ชิงแชมป์ให้กับเขา แต่ในเพย์แบ็ค เขาจะชิงแชมป์มาจากซีนา ซีนาทนไม่ไหว ถอดเสื้อทิ้งแล้ววิ่งลงเวทีไปหาไรแบ็ก แต่ดันลงเวทีด้านที่มีแต่ฝ่ายอธรรม เลยโดนเหวี่ยงกลับขึ้นไป คราวนี้ไรแบ็กเลยวิ่งขึ้นเวทีไปหาซีนาเอง แต่โดนซีนาเหวี่ยงตกเวทีไป จากนั้นก็ขึ้นมาต่อยกันบนเวทีจนนักมวยปล้ำข้างล่างเวที ต้องมาช่วยกันแยก แล้วก็ปิดรายการไป
กรดไธโอซัลฟิวริก
กรดไธโอซัลฟิวริก () เป็นกรดออกโซกำมะถัน กรดไม่สามารถทำโดยการเกิดฝนกรดเกลือไธโอซัลเฟตเป็นกรดสลายตัวได้ง่ายในน้ำ สารที่สลายตัวสามารถรวมกำมะถัน ,ซัลเฟอร์ไดออกไซด์ ,ไฮโดรเจนซัลไฟด์ ,polysulfanes ,กรดซัลฟิวริก และ polythionates ทั้งนี้ขึ้นอยู่กับปฏิกิริยาที่แน่นอน
วิธีการที่ไม่มีน้ำในการผลิตกรดได้รับการพัฒนาโดยชมิดท์:
กรดไฮดรัสยังสลายตัวตามด้านล่าง0 °C:
หัวหลุม
หัวหลุม (อังกฤษ : Wellhead) เป็นส่วนประกอบที่อยู่บนพื้นดินของหลุมผลิตน้ำมันและแก๊ส ซึ่งจะเป็นตัวกักเก็บความดันจากการขุดเจาะ และการผลิต หัวหลุมนั้นสร้างขึ้นมาเพื่อรองรับและกักความดันสำหรับ Casing string ซึ่งจะใส่เข้าไปจากหัวหลุมจนถึงก้นหลุม ระหว่างที่ทำการขุดเจาะในหลุมน้ำมัน จะใช้ตัวควบคุมแรงดันจาก Blowout preventer (BOP) ซึ่งถ้าความดันไม่ถูกควบคุมอย่างดี ทั้งในการขุดเจาะ, ชั้นของ Drilling fluid, Casing, หัวหลุม หรือ BOP ก็จะทำให้เกิดการ Blowout
เมื่อการขุดเจาะเสร็จสิ้น จะมีการควบคุมความดันโดยใช้ Christmas tree ใส่เข้าไปบนหัวหลุม เพื่อใช้ในการแยกวาล์ว และ Choke เพื่อควบคุมการผลลิต
โดยปกติแล้ว หัวหลุมจะถูกเชื่อมกับ Casing string อันแรก และอัดซีเมนต์ลงไประหว่างการขุดเจาะเพื่อที่จะเกาะเป็นโครงสร้างกับหลุม ซึ่งในหลุมที่เจาะเพื่อการสำรวจนั้น จะถูก Abandoned ในภายหลังจะสามารถนำหัวหลุมกลับมาซ่อมแซมและใช้ได้อีกครั้ง
Offshore ซึ่งหัวหลุมจะอยู่บน Platform จะถูกเรียกว่า Surface wellhead และถ้าอยู่ใต้น้ำ จะถูกเรียกว่า Subsea wellhead หรือ Mudline wellhead
ส่วนประกอบหลักของหัวหลุมประกอบไปด้วย
หัวหลุมมีการใช้งานที่หลากหลาย เช่น
ในอุตสาหกรรมน้ำมันมีการออกแบบหัวหลุม (วัสดุ, ขนาด, การทดสอบ ฯลฯ) คือ
ซึ่งปกติแล้วหัวหลุมจะมี 5 ขนาดปกติ คือ 2, 3, 5, 10 และ 15 (x1000) psi ในการทำงานปกติ และสามารถทำงานได้ในช่วงอุณหภูมิ -50 ถึง +250 องศาฟาเรนไฮต์ ซึ่งจะใช้ในตัวแหวนรอง และค่า Yield strength ของวัสดุจะอยู่ที่ 36000 ถึง 75000 psi
พระราชวังแห่งอาบอแม
พระราชวังแห่งอาบอแม () เป็นกลุ่มพระราชวัง 12 แห่งกระจายตัวอยู่ในพื้นที่ 99 เอเคอร์ ตั้งอยู่ในใจกลางเมืองอาบอแมในประเทศเบนิน เดิมอาบอแมเป็นเมืองหลวงของราชอาณาจักรดาออแม ราชอาณาจักรแห่งนี้ได้รับการสถาปนาในปี ค.ศ. 1625 โดยชาวฟง ซึ่งได้พัฒนาอาณาจักรแห่งนี้ให้มีอำนาจทางการทหารและอำนาจทางการค้า อาณาจักรแห่งนี้ทำการค้ากับชาวยุโรป โดยเฉพาะอย่างยิ่งการค้าทาส ซึ่งทาสเหล่านี้เป็นทาสเชลย การค้าทาสนี้มีการค้าขายจนถึงตอนปลายคริสต์ศตวรรษที่ 19 ในช่วงที่ราชอาณาจักรแห่งนี้เจริญสูงสุด พระราชวังแห่งนี้รองรับผู้คนถึง 8,000 คน พระราชวังของกษัตริย์รวมไปถึงอาคาร 2 ชั้นชื่อว่า "cowrie house" หรือ "akuehue" ภายใต้พระมหากษัตริย์ 12 พระองค์ระหว่างปี ค.ศ. 1625-1900 ราชอาณาจักรได้กลายเป็นอาณาจักรที่มีอำนาจสูงสุดในชายฝั่งตะวันตกของทวีปแอฟริกา
ยูเนสโกได้พิจารณาให้พระราชวังแห่งนี้เป็นมรดกโลก อย่างไรก็ตามพระราชวังแห่งนี้ได้ถูกนำเข้าบัญชีแหล่งมรดกโลกที่กำลังตกอยู่ในภาวะอันตรายจากการที่เมืองอาบอแมถูกพายุทอร์นาโดโจมตีในวันที่ 15 มีนาคม ค.ศ. 1984 พายุทอร์นาโดในครั้งนี้ได้สร้างความเสียหายให้แก่พิพิธภัณฑ์ในหลายส่วน เช่น หลุมฝังพระศพของกษัตริย์และห้องอัญมณี เป็นต้น อย่างไรก็ตามด้วยความช่วยเหลือจากหน่วยงานในระดับนานาชาติทำให้พระราชวังได้รับการบูรณะปรับปรุงขึ้นอีกครั้ง ด้วยการบูรณะปรับปรุงในครั้งนี้ ยูเนสโกได้ตัดสินใจถอดพระราชวังแห่งอาบอแมออกจากรายชื่อแหล่งมรดกโลกที่กำลังตกอยู่ในภาวะอันตรายในเดือนกรกฎาคม ค.ศ. 2007 ในปัจจุบัน พระราชวังแห่งนี้ไม่มีผู้อยู่อาศัยแล้ว
แฮดซอน
แฮดซอน () ) เป็นนครในส่วนตะวันออกของจัตแลนด์ มีประชากร 8,883 คน (1 มกราคม 2557) (9,360 คนหากรวมแฮดซอนใต้) นครนี้ตั้งอยู่ติดช่องแคบแฮดซอน ส่วนหนึ่งของ Mariagerfjord จนปี 2550 แฮดซอนเป็นศูนย์กลางบริหารราชการของเทศบาลแฮดซอน
แฮดซอนเป็นที่ตั้งของบริษัทจำนวนหนึ่ง รวมทั้ง Hedegaard Foods และ Nilfisk-ALTO ทางทิศตะวันตกของแฮดซอนมีกังหันลมเก่าแก่ที่สุดที่ยังอยู่ Havnø Mølle ซึ่งสร้างขึ้นในปี 2385
ในแฮดซอนมีสถาบันการศึกษาหลายแห่ง รวมทั้ง วิทยาลัยเทคนิค Mariagerfjord, การศึกษาผู้ใหญ่แฮดซอน, โรงเรียนแฮดซอนและแฮดซอนกโปรดักชัน นครนี้มีซูเปอร์มาร์เกตและร้านค้าเฉพาะอย่างหลากหลาย เมืองนี้ยังมีศูนย์การค้ามีหลังคา (covered) แห่งเดียวใน Himmerland คือ Hadsund Butikscenter
แฮดซอนยังเป็นบ้านเกิดของผู้ประพันธ์ ฮันส์ เคิร์ก (2441–2505)
แฮดซอน ศูนย์บริเวณรอบโบสถ์ แฮดซอน - ซึ่งเป็นศูนย์กลางของเมืองทั้ง - และถนนคนเดินเก็บถนนที่ตั้งอยู่ในภาคตะวันตกของใจกลางเมือง แฮดซอน ศูนย์เป็นส่วนที่เก่าแก่ที่สุดของ แฮดซอน มีสามวิธีหลัก Alsvej, Himmerlandsgade และร้านขายของถนน
ถนนการค้าใจกลางเมืองที่นอกเหนือไปจากเขตทางเท้าเป็น Vestergade, Street East, Noerregade นมถนนทางรถไฟถนนและ Brogade ถนนสามัญทั้งหมดที่มีทางเท้า เมืองนี้มีสี่สี่เหลี่ยม / สถานที่ของตัวละครที่แตกต่างกันมาก "สแควร์" ตั้งแต่สมัยโบราณศูนย์กลางการค้าของเมืองในวันนี้เป็นส่วนหนึ่งของเขตทางเท้า "ศูนย์การค้า" ตั้งอยู่ในโจฮานและแอ็กเซิลฮอร์น Bech อาคารโรงงานแยมเก่าที่ถูกสร้างขึ้นในปี 1898 ศูนย์เกือบอาเขตครอบคลุมในสองระดับตารางที่สาม "จุดกึ่งกลาง" จาก 1970; ในกรณีของการเปิดพื้นที่ที่มีบริเวณที่จอดรถกลางและร้านค้าตารางที่สี่ "ธนาคารสแควร์" เป็นหนึ่งในสี่เหลี่ยมที่ปูด้วยหินของเมืองโบราณ ชื่อนี้ได้มาจาก แฮดซอน ธนาคาร
ร้านค้าถนนเป็นหนึ่งใน แฮดซอน ถนนเก่าแก่ที่สุดและถือกำเนิด 1800 ถนนยังเป็นถนน แฮดซอน หลัก (จากโฮโบ ไปออลบอร์) จนกระทั่งปี 1970 เมื่อมันถูกแทนที่ด้วย Himmerlandsgade บิ๊กสตรีท ก็ไม่มีอะไรจนกระทั่งก้อนหินในปี 1950 และต่อมาปู ในปี 1990 เปิดตัวในฐานะ บิ๊กสตรีท ถนนคนเดินยางมะตอยและทางเท้าถูกนำตัวขึ้นและถนนที่ปูด้วยกระเบื้อง ในทั้งสองด้านของถนนมี bilges ในที่น้ำไหลลงไปยังจุดสิ้นสุดของเขตทางเท้า ในที่สุดทางตอนเหนือของถนนคนเดินเป็นศูนย์กลางการช้อปปิ้ง แฮดซอน ช้อปปิ้งเซ็นเตอร์ จะจัดในช่วง 2 ชั้นเชื่อมต่อกันด้วยบันไดเลื่อนและรวมถึง 17 ร้านค้าและซูเปอร์มาร์เก็ตสอง
กมล พันธ์ศรีทุม
นายแพทย์กมล พันธ์ศรีทุม ศัลยแพทย์ตกแต่งที่มีชื่อเสียงเป็นที่รู้จัก และยอมรับ ของแพทย์และคนไข้ทั่วโลก สนใจและมุ่งมั่นที่พัฒนาค้นหาเทคนิคใหม่ๆ เพื่อทำให้การผ่าตัดแปลงเพศจากชายเป็นหญิง และ จากหญิงเป็นชาย สมบูรณ์แบบมากยิ่งขึ้น จากประสบการณ์ที่สะสมมามากว่า 10 ปี และผสมผสานกับการที่มีศิลปะอยู่ในตัวสูง จึงสรรค์สร้างงานผ่าตัดทุกชนิดให้งดงาม ประสบการณ์การผ่าตัดแปลงเพศให้คนไข้ มากว่า 2,500 เคส และผ่าตัดศัลยกรรมตกแต่งอื่นๆ มากกว่า 10,000 เคส ได้แก่ การผ่าตัดบนใบหน้า เพื่อปรับเปลี่ยนรูปหน้าให้อ่อนหวาน หรือ ปรับเปลี่ยน สรีระร่างกาย ให้รับกับเพศที่เหมาะสม ของคนไข้ เป็นต้น
ปัจจุบัน นายแพทย์กมล พันธ์ศรีทุม เป็นหัวหน้าทีมศัลยแพทย์ตกแต่ง โรงพยาบาลศัลยกรรมตกแต่งกมล เพื่อดูแลและแบ่งปันประสบการณ์ที่มีมาทั้งหมด ให้กับผู้ร่วมทีมต่อไป
ตำบลตูม
ตำบลตูม สามารถหมายถึงตำบลที่มีชื่อเดียวกันนี้ 3 แห่งในอำเภอและจังหวัดต่าง ๆ คือ
โตโมะกิ คะเมะดะ
โตโมะกิ คะเมะดะ (; ) นักมวยสากลอาชีพชาวญี่ปุ่น เป็นอดีตแชมป์โลกในรุ่นแบนตั้มเวต (118 ปอนด์) ขององค์กรมวยโลก (WBO)
โตโมะกิ คะเมะดะ เกิดเมื่อวันที่ 12 กรกฎาคม ค.ศ. 1991 ที่เมืองโอซะกะ ประเทศญี่ปุ่น เป็นน้องชายแท้ ๆ ของโคกิ คะเมะดะ อดีตแชมป์โลกในรุ่นเดียวกัน ของสมาคมมวยโลก (WBA) และไดกิ คะเมะดะ อดีตแชมป์โลกในรุ่นซูเปอร์ฟลายเวต (112 ปอนด์) ของสหพันธ์มวยนานาชาติ (IBF) โดยเป็นน้องเล็กคนที่ 3 ของตระกูล และถือว่าเป็นเพียงคนเดียวของตระกูลคะเมะดะที่ยังไม่มีสถิติเสมอหรือพ่ายแพ้แก่ใคร
โตโมะกิ คะเมะดะ เคยชกมวยสากลสมัครเล่นมาก่อน เพื่อที่จะเข้าแข่งขันในโอลิมปิก 2008 ที่กรุงปักกิ่ง โดยมีสถิติทั้งหมดชนะ 35 ครั้ง แพ้และเสมออย่างละ 1 ครั้ง ในประเทศญี่ปุ่น ต่อมาโตโมะกิ คะเมะดะ ได้เข้าร่วมแข่งขันในรายการ "Guantes de Oro de México" ที่ประเทศเม็กซิโก โดยในขณะนั้นโตโมะกิ คะเมะดะ มีอายุเพียงแค่ 15 ปี ถือว่ายังน้อยเกินกว่าที่จะได้รับคัดเลือกไปแข่งขันโอลิมปิก ในระหว่างที่รอ จึงตัดสินใจที่เปลี่ยนมาชกมวยสากลอาชีพแทน
จากนั้น โตโมะกิ คะเมะดะ จึงได้ชกในประเทศเม็กซิโกอย่างสม่ำเสมอ โดยมีผู้จัดการเป็นชาวเม็กซิกันด้วย จนได้รับฉายาว่า "El Mexicanito" หรือ "The Little Mexican" (เม็กซิกันน้อย) รวมถึงฉายาในภาษาญี่ปุ่น คือ "亀田家最終兵器" (โรมะจิ: "Kameda-ke Saishū Heiki") ซึ่งแปลได้ว่า "สุดยอดอาวุธแห่งตระกูลคะเมะดะ"
โตโมะกิ คะเมะดะ เคยได้แชมป์โลกเยาวชนในรุ่นแบนตั้มเวต ของสภามวยโลก (WBC) รวมถึงได้เป็นแชมป์โลกเข็มขัดเงินในรุ่นและสถาบันเดียวกัน และได้แชมป์ในรุ่นแบนตั้มเวตของสหพันธ์มวยอเมริกาเหนือ (NABF) ด้วย
โตโมะกิ คะเมะดะ ได้ตำแหน่งแชมป์โลกมาจากการเอาชนะคะแนน พอลลัส อัมบุนดา นักมวยชาวนามิเบีย เจ้าของตำแหน่ง เมื่อวันที่ 1 สิงหาคม ค.ศ. 2013 ที่ประเทศฟิลิปปินส์ ซึ่งอัมบุนดา เป็นผู้ที่ได้แชมป์โลกมาจากการเอาชนะ ผึ้งหลวง ส.สิงห์อยู่ ซึ่งเป็นเจ้าของตำแหน่งเดิมชาวไทยไปได้ ในการชกเมื่อวันที่ 3 มีนาคม ปีเดียวกันที่ประเทศนามิเบีย
ในวันที่ 10 พฤษภาคม ค.ศ. 2014 โตโมะกิ คะเมะดะ มีโปรแกรมที่จะชกป้องกันตำแหน่งกับ ผึ้งหลวง ส.สิงห์อยู่ ในฐานะที่ผึ้งหลวงเป็นรองแชมป์โลกอันดับ 1 ซึ่งถือว่าการเป็นชกภาคบังคับ ในครั้งนี้ โตโมะกิ คะเมะดะ ได้มุ่งมั่นฟิตซ้อมอย่างหนักเพื่อที่จะเอาชนะผึ้งหลวงให้ได้ เพื่อที่จะได้เดินทางไปชกในสหรัฐอเมริกาต่อไป โดยได้ซ้อมกับ เอ็ดดี้ เรย์โนโซ ผู้เป็นเทรนเนอร์ของ ซาอูล อัลวาเรซ อดีตแชมป์โลกในรุ่นไลต์มิดเดิลเวต (154 ปอนด์) ของ WBA และ WBC ชาวเม็กซิกัน และลงนวมซ้อมกับนักมวยระดับโลก คือ กิลเลอร์โม ริกองโดซ์ แชมป์โลกในรุ่นซูเปอร์แบนตั้มเวต (122 ปอนด์) ของ WBO และ WBA และยูริออร์คิส แกมบัว อดีตแชมป์โลกในรุ่นเฟเธอร์เวต (126 ปอนด์) ของ IBF ซึ่งทั้งคู่เป็นนักมวยชาวคิวบา และเคยเป็นเจ้าของเหรียญทองโอลิมปิกมาก่อนในรุ่นฟลายเวตและแบนตั้มเวตด้วย
แต่ต่อมากำหนดการชกได้เปลี่ยนไปเป็นวันที่ 12 กรกฎาคม (ตรงกับวันที่ 13 กรกฎาคม ตามเวลาในประเทศไทย) ปีเดียวกัน และเปลี่ยนสถานที่เป็นเอ็มจีเอ็มแกรนด์โฮเต็ล ในลาสเวกัส สหรัฐอเมริกา แทน ผลการชกปรากฏว่า โตโมะกิ คะเมะดะ เป็นฝ่ายเอาชนะทีเคโอไปได้ในยกที่ 7
ต่อมาในกลางปี ค.ศ. 2015 โตโมะกิ คะเมะดะ ต้องการจะชกล้มแชมป์กับแชมป์โลกของ WBA เจมี แมคดอนเนลล์ เจ้าของตำแหน่งชาวอังกฤษ แต่ทาง WBO ไม่อนุมัติ จึงทำการปลดคะเมะดะออกจากตำแหน่งแชมป์โลก และเมื่อได้ชิงแชมป์โลกจริง ก็เป็นฝ่ายแพ้คะแนนไปอย่างเอกฉันท์ด้วยคะแนน 114-113 ทั้ง 3 เสียง นับเป็นการแพ้เป็นครั้งแรก
ตำบลบ้านกอก
ตำบลบ้านกอกเป็นตำบลในเขตการปกครองของอำเภอเขื่องใน จังหวัดอุบลราชธานี ซึ่งประกอบด้วย 6 หมู่บ้าน ได้แก่ บ้านนาแก้ว หมู่ที่ 1, บ้านนาแก้ว หมู่ที่ 2, บ้านนาแก้ว หมู่ที่ 3, บ้านกอก หมู่ที่ 4, บ้านกอก หมู่ที 5, บ้านกอก หมู่ที่ 6 ตำบลบ้านกอกเรียกตามบ้านกอกซึ่งเดิมเป็นหมู่บ้านที่มีต้นมะกอกสูงใหญ่มากอยู่ต้นหนึ่งซึ่งโดดเด่น และจดจำง่ายสำหรับผู้ที่ได้พบเห็นและผ่านไปมาจนผู้คนเรียกขนามนามว่า "บ้านกอก" จากหลักฐานมีการย้ายถิ่นฐานมาอยู่ในพื้นที่ปัจจุบันในปี พศ. 2375 โดยมีคนเฒ่าคนแก่ ที่ชื่อ ตาจาน ตาผง ตาแก้ว ตาเงิน และอีกหลายคน ได้อพยพกันมาจากทางทิศเหนือ ในสมัยที่เกิดสงครามและการขับไล่กวาดต้อนผู้คน พื้นที่เดิมเป็นที่อยู่อาศัยของขอม แต่ก็ยังมีหลักฐานศิลปะวัฒนธรรมสมัยทราวดีอีกด้วย
แบ่งเขตการปกครอง เป็น 6 หมู่บ้าน
ประกอบด้วยหมู่บ้าน หมู่ 1 นาแก้ว , หมู่ 2 นาแก้ว , หมู่ 3 นาแก้วน้อย , หมู่ 4 บ้านกอก , หมู่ 5 บ้านกอก , หมู่ 6 บ้านกอกสภาพทั่วไปของตำบล :
ลักษณะพื้นที่ส่วนใหญ่เป็นที่ราบลุ่มประชากรประกอบอาชีพทางการเกษตรและค้าขาย เช่น ทำนา ทำไร่ ตำบลบ้านกอกตั้งอยู่ในพื้นที่หมู่ที่ 5 บ้านกอก และอยู่ห่างจากอำเภอเขื่องใน 16 กม. และห่างจากตัวจังหวัดอุบลราชธานี 56 กม.
ทิศเหนือ ติดต่อกับ ตำบลโนนรัง
ทิศใต้ ติดต่อกับ ตำบลบ้านไทย
ทิศตะวันออก ติดต่อกับ ตำบลยางขี้นก
ทิศตะวันตก ติดต่อกับ ตำบลกลางใหญ่
อาชีพหลัก: ทำนา, ค้าขาย, โรงงาน
อาชีพเสริม: รับจ้าง, ค้าขาย
1. วัดบ้านนาแก้ว
2. วัดบ้านกอก
3. วัดป่าเรไรรัตนาราม
4. ลำห้วยน้ำกล่ำ
5. สถานีอนามัยบ้านกอก
6. สถานีโทรทัศน์สีกองทัพบกช่อง 5
7. โรงเรียนบ้านกอก
8. โรงเรียนบ้านนาแก้ว
9. สิมวัดโนนบ้านเก่า
10. วัดป่านาเหล่า
11. ไปรษณีย์บ้านกอก 34320
12. ธกส.บ้านกอก
1. รถยนต์ โดยทางหลวงหมายเลข 23 (ถนนแจ้งสนิท)
2. รถร่วม บขส, สาย25, สาย268, สาย931
3. รถตู้โดยสาร สายอุบล-ขอนแก่น, สายอุบล-สารคาม, สายอุบล-มหาชนะชัย ฯลฯ
1.บ้านกอกรีสอร์ท
เฟอร์ไรไซยาไนด์
เฟอร์ไรไซยาไนด์ () เป็นแอนไอออนโดยมีสูตร [Fe(CN)] มักจะถูกเรียกว่า hexacyanoferrate(III) และเป็นของหายาก แต่การเรียกชื่อเป็นระบบ hexacyanidoferrate(III) เกลือที่พบบ่อยที่สุดของแอนไอออนเป็น โพแทสเซียม เฟอร์ไรไซยาไนด์ วัสดุผลึกสีแดงที่ใช้เป็นสารต้านอนุมูลอิสระในเคมีอินทรีย์
พระยาภักดีนุชิต
พระยาภักดีนุชิต (?-2091) หรือ หมื่นราชเสน่หา (นอกราชการ) ขุนนางคนสำคัญในแผ่นดิน สมเด็จพระมหาจักรพรรดิ และเป็น 1 ใน 4 ผู้ร่วมก่อการโค่นล้ม ขุนวรวงศาธิราช และ แม่อยู่หัวศรีสุดาจันทร์
หมื่นราชเสน่หาผู้นี้เป็นข้าหลวงเดิมที่รับใช้ พระเฑียรราชา ใกล้ชิดเมื่อขุนวรวงศาธิราชและแม่อยู่หัวศรีสุดาจันทร์ขึ้นครองเมืองหมื่นราชเสน่หาจึงได้ร่วมมือกับขุนนางอีก 3 ท่านคือ ขุนพิเรนทรเทพ เจ้าเมือง พิษณุโลก,ขุนอินทรเทพ อดีตราชองครักษ์ในรัชสมัย สมเด็จพระชัยราชาธิราช และ หลวงศรียศ ขุนนางคนสนิทของขุนพิเรนทรเทพโดยมี โดยวางอุบายให้ขุนวรวงศาธิราชไปคล้องช้างป่าที่ ลพบุรี และเมื่อถึงที่ซุ่มตรง คลองปลาหมอ ผู้ก่อการทั้ง 4 ก็เข้าต่อสู้พร้อมกับจับขุนวรวงศาธิราชและแม่อยู่หัวศรีสุดาจันทร์พร้อมบุตรชายประหารชีวิตส่วนพระศรีศิลป์นั้นรอดชีวิตทางด้านหมื่นราชเสน่หา (นอกราชการ) นั้นทำหน้าที่ลั่นไกสังหาร อุปราชจัน น้องชายของขุนวรวงศาธิราชตายตกคอช้าง
หลังจากพระเฑียรราชาซึ่งทรงพระผนวชอยู่ ณ วัดราชประดิษฐาน ได้ลาผนวชมารับราชสมบัติพระนามว่า สมเด็จพระมหาจักรพรรดิ ก็ได้มีการปูนบำเหน็จคณะผู้ก่อการโดยเฉพาะหมื่นราชเสน่หา (นอกราชการ) ได้รับการปูนบำเหน็จเป็น พระยาภักดีนุชิต
หลังจากครองราชย์ได้เพียง 6 เดือนสมเด็จพระมหาจักรพรรดิก็ต้องทำศึกป้องกันพระนครจากกองทัพพม่าของ พระเจ้าตะเบ็งชะเวตี้ ที่จะยกมาทางเมือง กาญจนบุรี พระยาภักดีนุชิตจึงอาสาเป็นทัพหน้าโดยตั้งค่ายที่ เขาชนไก่
พระยาภักดีนุชิตตายในที่รบเมื่อปี พ.ศ. 2091 ในศึกครั้งนี้โดยผู้ที่รับบทหมื่นราชเสน่หา (นอกราชการ) ในภาพยนตร์เรื่อง สุริโยไท คือ สรพงศ์ ชาตรี
ตะจาน
ตะจาน (; ; มาจากภาษาบาลีคำว่า "สงกรานต์" ซึ่งหมายถึง "ดวงอาทิตย์โคจรจากราศีมีนสู่ราศีเมษ")
ตะจาน เป็นวัฒนธรรมของชาวพม่าแต่โบราณไม่ต่ำกว่า 3,000 ปี และถือเป็นวันขึ้นปีใหม่ เพื่อกำหนดวันขึ้นปีใหม่ให้สะดวกขึ้น วันขึ้นปีใหม่ของพม่าจึงกำหนดตามปฏิทินสากล ซึ่งตรงกับเดือนเมษายน โดยทั่วไปแล้วจะเริ่มตั้งแต่วันที่ 12 เมษายน ถึง 16 เมษายน ช่วงนี้จะเป็นการเล่นสาดน้ำต้อนรับปีใหม่ และในวันที่ 17 เมษายน ถือเป็นวันขึ้นปีใหม่ เดิมทีทางการพม่าได้กำหนดระหว่างวันที่ 12 เมษายนจนถึงวันที่ 16 เมษายน เป็นวันหยุดราชการ แต่ปัจจุบันได้กำหนดให้เป็นวันหยุดราชการไปจนถึงวันที่ 22 เมษายน
ตะจาน คล้ายกับประเพณีสงกรานต์ในประเทศอื่นในภูมิภาคเดียวกัน คือ การเล่นสาดน้ำเพื่อคลายร้อน และเปรียบเหมือนเป็นการลบล้างสิ่งไม่ดีจากปีเก่าเพื่อความเป็นสิริมงคล ในสมัยอดีตจะใช้การเล่นสาดน้ำอย่างเบา ๆ โดยใช้ยอดหว้าอ่อนชุบใส่น้ำปรุงแล้วแตะเบา ๆ บนไหล่ของผู้ที่จะเล่นสาดน้ำด้วย นอกจากการเล่นสนุกสนานแล้ว ยังมีประเพณีบุญ คือ การทำบุญเพื่อความเป็นสิริมงคล เช่น การตักบาตร, สรงน้ำพระพุทธรูป, ถือศีลปฏิบัติธรรม, ทำความสะอาดวัดหรือศาสนสถาน, ทำบุญบ้าน, สระผมหรืออาบน้ำทำความสะอาดให้แก่คนชราที่ไร้ญาติ รวมถึงการปล่อยสัตว์ต่าง ๆ เช่น นก, ปลา หรือสัตว์ใหญ่อย่าง วัวหรือควาย นอกจากนี้แล้วผู้คนที่ไปใช้ชีวิตอยู่ในต่างถิ่น ก็จะเดินทางกลับสู่ถิ่นเกิดเพื่อกราบไหว้ผู้ใหญ่ในครอบครัว เช่น พ่อแม่, ปู่ย่าตายาย, ลุงป้าน้าอา เป็นต้น และเชื่อว่าหากได้สระผมหรือตัดเล็บก่อนไปทำบุญที่วัด จะเป็นการตัดสิ่งไม่ดีในปีเก่าทิ้งไปและรับสิ่งดี ๆ เข้ามา
ในเทศกาลตะจานนี้ มีอาหารพิเศษหลายอย่าง เช่น "โม่นโล่นเยบอ" (မုန့်လုံးရေပေါ်) เป็นขนมที่ทำรับประทานกันโดยเฉพาะในช่วงนี้ โดยมีความหมายถึง ความสามัคคี เพราะเมื่อทำขนมนี้ต้องใช้ผู้คนหลายคน และแจกจ่ายแก่บุคคลอื่นที่ผ่านไปมา และ "ตะจานทะมี้น" (ဆန်န်စပါး) เป็นข้าวสวยที่แช่ในน้ำที่มีกลิ่นเทียนหอม รับประทานกับเครื่องเคียง คือ ปลาช่อนแห้งผัดกับหอมเจียว และยำมะม่วงดอง
บ้านนาทุ่ง
บ้านนาทุ่ง เป็นบ้าน หมู่ที่ 7 ตั้งอยู่ที่ ตำบลผักไหม อำเภอห้วยทับทัน จังหวัดศรีสะเกษ ระยะทางห่างจากตัวอำเภอประมาณ 11 กิโลเมตร ประชาชนส่วนใหญ่เป็นชาวลาว อพยกมาจากบ้านหนองห้างพูดภาษาลาวเป็นส่วนใหญ่นับถือศาสนาพุทธ บ้านนาทุ่งหมู่ที่ 7 แบ่งการปกครองออกเป็น 5 คุ้ม
บ้านนาทุ่ง หมู่ที่ 7 ,บ้านนาทุ่งเหนือ หมู่ที่ 16 ตำบลผักไหม มีเนื้อที่รวม 5,450 ไร่
หมู่บ้านตั้งอยู่ทางทิศใต้ของอำเภอห้วยทับทัน อยู่ห่างจากอำเภอห้วยทับทันประมาณ
14 กิโลเมตร และห่างจากจังหวัดศรีสะเกษ ประมาณ 54 กิโลเมตรบ้านนาทุ่ง ได้อพยพมาจากบ้านหนองห้าง อำเภออุทุมพรพิสัย จังหวัดศรีสะเกษ
โดย นายอ้วน วงษ์ภักดีพร้อมญาติๆและเพื่อนๆ ได้มาตั้งรกรากและจับจองพื้นที่ แต่เดิมพื้นที่
แห่งนี้ชาวบ้านเรียกว่า หนองเซียงแมว ต่อมาได้จัดตั้งเป็นหมู่บ้านชื่อว่า บ้านนาทุ่ง เนื่องจาก
เป็นพื้นที่ที่มีความอุดมสมบูรณ์ใกล้ลำห้วย โดยขึ้นกับอำเภอขุขันธ์ จังหวัดศรีสะเกษ ต่อมา
ได้มาขึ้นกับตำบลห้วยทับทัน อำเภออุทุมพรพิสัย จังหวัดศรีสะเกษ จนกระทั่งตำบลห้วยทับทันได้
แยกจากอำเภออุทุมพรพิสัย มาเป็นอำเภอห้วยทับทัน บ้านนาทุ่งจึงได้ขึ้นกับตำบลผักไหม อำเภอ
ห้วยทับทัน จนปัจจุบัน เมื่อปี 2546 บ้านนาทุ่งได้แบ่งการปกครองออกเป็นสองหมู่บ้าน ชื่อว่า
บ้านนาทุ่งเหนือ หมู่ที่ 16
บ้านนาทุ่งมีสถานศึกษาคือโรงเรียนบ้านนาทุ่งตั้งอยู่บ้านนาทุ่ง ม.7 ตำบลผักไหม อำเภอห้วยทับทัน จังหวัดศรีสะเกษ
มีโรงเรียนเด็กก่อนเกณฑ์ ศูนย์เด็กบ้านนาทุ่ง
บ้านนาทุ่งมีศูนย์รวมจิตใจอยู่ที วัดนาทุ่ง
บ้านนาทุ่งใช้สถานีอนามัยบ้านห่องน้อย ตั้งอยู่ที่บ้านห่องน้อย หมู่ที่ 12 มีหมู่บ้านในเขตบริการ จำนวน 8 หมู่บ้าน ได้แก่ บ้านห่องน้อย บ้านชาด บ้านกระสังข์ บ้านห้วยซันพัฒนา บ้านหนองลุง บ้านกระเต็ล บ้านนาทุ่ง และบ้านนาทุ่งเหนือ
บ้านนาทุ่งเหนือ
บ้านนาทุ่งเหนือ เป็นบ้าน หมู่ที่ 16 ตั้งอยู่ที่ ตำบลผักไหม อำเภอห้วยทับทัน จังหวัดศรีสะเกษ ประชาชนส่วนใหญ่เป็นชาวลาว อพยกมาจากบ้านหนองห้างพูดภาษาลาวเป็นส่วนใหญ่นับถือศาสนาพุทธ บ้านนาทุ่งเหนือหมู่ที่ 16 แบ่งการปกครองออกเป็น 3 คุ้ม
บ้านนาทุ่ง หมู่ที่ 7 ,บ้านนาทุ่งเหนือ หมู่ที่ 16 ตำบลผักไหม มีเนื้อที่รวม 5,450 ไร่
หมู่บ้านตั้งอยู่ทางทิศใต้ของอำเภอห้วยทับทัน อยู่ห่างจากอำเภอห้วยทับทันประมาณ
14 กิโลเมตร และห่างจากจังหวัดศรีสะเกษ ประมาณ 54 กิโลเมตร
บ้านนาทุ่ง ได้อพยพมาจากบ้านหนองห้าง อำเภออุทุมพรพิสัย จังหวัดศรีสะเกษ
โดย นายอ้วน วงษ์ภักดีพร้อมญาติๆและเพื่อนๆ ได้มาตั้งรกรากและจับจองพื้นที่ แต่เดิมพื้นที่
แห่งนี้ชาวบ้านเรียกว่า หนองเซียงแมว ต่อมาได้จัดตั้งเป็นหมู่บ้านชื่อว่า บ้านนาทุ่ง เนื่องจาก
เป็นพื้นที่ที่มีความอุดมสมบูรณ์ใกล้ลำห้วย โดยขึ้นกับอำเภอขุขันธ์ จังหวัดศรีสะเกษ ต่อมา
ได้มาขึ้นกับตำบลห้วยทับทัน อำเภออุทุมพรพิสัย จังหวัดศรีสะเกษ จนกระทั่งตำบลห้วยทับทันได้
แยกจากอำเภออุทุมพรพิสัย มาเป็นอำเภอห้วยทับทัน บ้านนาทุ่งจึงได้ขึ้นกับตำบลผักไหม อำเภอ
ห้วยทับทัน จนปัจจุบัน เมื่อปี 2546 บ้านนาทุ่งได้แบ่งการปกครองออกเป็นสองหมู่บ้าน ชื่อว่า
บ้านนาทุ่งเหนือ หมู่ที่ 16
บ้านนาทุ่งเหนือมีสถานศึกษาคือโรงเรียนบ้านนาทุ่งตั้งอยู่บ้านนาทุ่ง ม.7 [[ตำบลผักไหม (จังหวัดศรีสะเกษ)|ตำบลผักไหม]] [[อำเภอห้วยทับทัน]] [[จังหวัดศรีสะเกษ]] 
มีโรงเรียนเด็กก่อนเกณฑ์ ศูนย์เด็กบ้านนาทุ่ง
[[ไฟล์:วัดสสส.jpg|thumb|300px]]บ้านนาทุ่งเหนือใช้สถานีอนามัยบ้านห่องน้อย ตั้งอยู่ที่บ้านห่องน้อย หมู่ที่ 12 มีหมู่บ้านในเขตบริการ จำนวน 8 หมู่บ้าน ได้แก่ บ้านห่องน้อย บ้านชาด บ้านกระสังข์ บ้านห้วยซันพัฒนา บ้านหนองลุง บ้านกระเต็ล บ้านนาทุ่ง และบ้านนาทุ่งเหนือ
เฟอร์โรอีน
เฟอร์โรอีน () เป็นสารประกอบเคมีที่มีสูตร [Fe("o"-phen)]SO ซึ่ง o-phen เป็นคำย่อของ 1,10-ฟีแนนโทรลีน
สารประกอบโคออร์ดิเนชัน ถูกนำมาใช้เป็นตัวชี้วัดในการวิเคราะห์เคมี ส่วนผสมที่ใช้งานอยู่ในไอออน [Fe("o"-phen)] ซึ่งเป็นโครโมฟอร์ที่สามารถออกซิไดซ์อนุพันธ์เฟอริก [Fe("o"-phen)] ที่มีศักยภาพสำหรับการเปลี่ยนแปลงรีดอกซ์เป็น 1.06 โวลต์ใน 1M HSO
บิส(ไดไนโตรเจน)บิส(1,2-(ไดฟีนิลฟอสฟิโน)อีเทน)โมลิบดีนัม(0)
บิส(ไดไนโตรเจน)บิส(1,2-(ไดฟีนิลฟอสฟิโน)อีเทน)โมลิบดีนัม(0) () เป็นสารเชิงซ้อนโคออร์ดิเนชันโดยมีสูตร Mo(N)(dppe) เป็นอากาศที่ค่อนข้างคงที่ในของแข็งสีเหลืองสีส้ม มีความโดดเด่นเป็นไดไนโตรเจนที่มีความซับซ้อนครั้งแรกของโมลิบดีนัม
ตริส(ไตรฟีนิลฟอสฟีน)โรเดียมคาร์บอนิลไฮไดรด์
ตริส(ไตรฟีนิลฟอสฟีน)โรเดียมคาร์บอนิลไฮไดรด์ () เป็นสารประกอบออร์กาโนโรเดียมที่มีสูตร HRh(CO)(PPh) (Ph = CH) หรือถูกต้องมากกว่า [Rh(CO)H(PPh)] เป็นสีเหลือง ,น้ำมันเบนซินละลายของแข็งที่ใช้ในอุตสาหกรรมการทำปฏิกิริยาไฮโดรฟอร์มิวเลชัน
HRh(CO)(PPh) ถูกจัดทำขึ้นเป็นครั้งแรกโดยการลดลงของ RhCl(CO)(PPh) และไฮดราซีน ในการระงับเอทานอล:
การสังเคราะห์ใกล้เคียงเกี่ยวข้องกับการเกิดปฏิกิริยาของสารตั้งต้นโรเดียมเช่นเดียวกันกับ sodium tetrahydroborate, หรือ triethylamine และ hydrogen ในเอทานอลในที่ที่มีส่วนเกิน triphenylphosphine นอกจากนี้ยังสามารถเตรียมได้จาก rhodium trichloride และ triphenylphosphine ในสื่อเบื้องต้นที่มีส่วนผสมของแอลกอฮอล์
วิทยาลัยอาชีวศึกษาชลบุรี สถาบันการอาชีวศึกษาภาคตะวันออก
วิทยาลัยอาชีวศึกษาชลบุรี () มีที่ตั้งอยู่ที่อำเภอเมืองชลบุรี จังหวัดชลบุรี
วิทยาลัยอาชีวศึกษาชลบุรี สังกัดสำนักงานคณะกรรมการการอาชีวศึกษา จัดตั้งขึ้นเมื่อวันที่ 26กรกฎาคม พ.ศ. 2480 ชื่อโรงเรียนประถมอุตสาหกรรม โดยมี นายอร่าม นาคปฐม เป็นครูใหญ่ การจัดการเรียนการสอนได้ดำเนินการและพัฒนาขึ้นมาเป็นลำดับดังนี้
วิทยาลัยอาชีวศึกษาชลบุรี ตั้งอยู่เลขที่ 388 หมู่ 5 ถนนสุขุมวิท ตำบลบ้านสวน อำเภอเมือง จังหวัดชลบุรี โทรศัพท์ 038 - 277043, 038 - 282372 โทรสาร 038 - 286110 มีเนื้อที่ 9 ไร่ 2 งาน 28 ตารางวา ได้รับอนุญาตให้ใช้ที่ดินสาธารณประโยชน์จากเทศบาลเมืองบ้านสวน เนื้อที่ 28 ตารางวา จึงขยายรั้วด้านข้างทางทิศเหนือออก เนื่องจากพื้นที่ทั้งหมดอยู่ในกลางชุมชน จึงไม่สามารถจะขยายพื้นที่ได้
หลักสูตรระดับการศึกษาและสาขาที่เปิดสอน
ระดับประกาศนียบัตรวิชาชีพ (ปวช.) ใช้เวลาศึกษา 3 ปี โดยรับผู้สำเร็จการศึกษา ระดับมัธยมศึกษาตอนต้น (ม.3 หรือเทียบเท่า) คณะและสาขาวิชาที่เปิดสอน มีดังนี้ 
หลักสูตรประกาศนียบัตรวชิชีพชั้นสูง (ปวส.) ในเวลาศึกษา 2 ปี โดยผู้สำเร็จการศึกษาระดับประกาศนียบัตรวิชาชีพ (ปวช.) ประเภทและสาขาวิชาที่เปิดสอน มีดังนี้
ทิโมธี แบรดลีย์
ทิโมธี แบรดลีย์ หรือ ทิม แบรดลีย์ () นักมวยชาวแอฟริกันอเมริกัน ปัจจุบันเป็นอดีตแชมป์โลกในรุ่นเวลเตอร์เวต (147 ปอนด์) ขององค์กรมวยโลก (WBO)
ทิโมธี แบรดลีย์ มีชื่อเต็มว่า ทิโมธี เรย์ แบรดลีย์ จูเนียร์ (Timothy Ray Bradley, Jr) เกิดเมื่อวันที่ 29 สิงหาคม ค.ศ. 1983 ที่เมืองปาล์มสปริงส์ และต่อมาได้อพยพและย้ายมาอยู่ที่คาเธอเดรลซิตี รัฐแคลิฟอร์เนีย
แบรดลีย์ ทำสถิติการชกไม่เคยแพ้หรือเสมอแก่ใครทั้งหมด 8 ครั้ง จนกระทั่งในปี ค.ศ. 2005 สามารถคว้าแชมป์โลกเยาวชนของสภามวยโลก (WBC) ในรุ่นซูเปอร์ไลต์เวต (140 ปอนด์) มาครองได้ ก่อนที่จะได้เป็นแชมป์โลกตัวจริงขององค์กรมวยโลก (WBO) ด้วยการเอาชนะคะแนน จูเนียร์ วิตเตอร์ นักมวยชาวอังกฤษ ได้ถึงเมืองนอตติงแฮม ประเทศอังกฤษ ในปี ค.ศ. 2008
แบรดลีย์ ทำสถิติการชกที่ไม่แพ้แก่ใคร (ไม่มีผลตัดสิน 1 ครั้ง) ไปอีก 5 ครั้ง จึงเดิมพันตำแหน่งแชมป์โลกกับแชมป์โลกในรุ่นเดียวกันของ WBC คือ เดวอน อเล็กซานเดอร์ นักมวยชาวอเมริกันที่มีสถิติไม่เคยแพ้หรือเสมอแก่ใครเหมือนกัน ผลการชก ปรากฏว่าแบรดลีย์เป็นฝ่ายเอาชนะคะแนนไปได้ และต่อมาก็สามารถป้องกันตำแหน่งด้วยเอาชนะทีเคโอยก 8 โจเอล คาซามายอร์ นักมวยชื่อดังชาวคิวบา ที่ลาสเวกัสได้อีกด้วย
ต่อมา แบรดลีย์ จึงได้มีโอกาสพิสูจน์ตนเองอย่างแท้จริงกับ แมนนี่ ปาเกียว นักมวยชาวฟิลิปปินส์ ผู้เป็นเจ้าของตำแหน่งแชมป์โลกถึง 8 รุ่น ในวันที่ 9 มิถุนายน ค.ศ. 2012 ในการชกครั้งนี้ แม้ปาเกียวจะไม่สามารถชกหรือน็อกแบรดลีย์ได้ แต่ก็ไม่สามารถที่จะชกได้อย่างจะแจ้ง และเมื่อครบ 12 ยก รูปการณ์ดูเสมือนว่าปาเกียวน่าจะเป็นฝ่ายเอาชนะไปได้ แต่ปรากฏว่า กรรมการทั้ง 3 คนต่างให้คะแนนแบรดลีย์ชนะไปได้อย่างเป็นเอกฉันท์ ท่ามกลางเสียงวิพากษ์วิจารณ์เป็นอย่างหนัก ทำให้ทาง WBO ได้ให้กรรมการชุดใหม่ทั้งหมด 5 คน ชมเทปการชกของคู่นี้และให้คะแนนอีกครั้ง ปรากฏว่าคราวนี้ กรรมการต่างให้คะแนนปาเกียวเป็นฝ่ายชนะไปอย่างเป็นเอกฉันท์ แต่ทว่าก็ไม่สามารถที่จะเปลี่ยนแปลงผลการตัดสินไปได้
ทิโมธี แบรดลีย์ ป้องกันตำแหน่งแชมป์กับ รุสลัน โปรวอดนิค็อฟ นักมวยชาวรัสเซียในวันที่ 17 มีนาคม ค.ศ. 2013 ปรากฏว่าในยกแรก โปรวอดริค็อฟสามารถชกแบรดลีย์ลงไปนอนกับพื้นเวทีได้ แต่กรรมการก็ไม่นับ และในยกสุดท้ายก็เป็นฝ่ายถูกถลุงซะจนเกือบจะเอาตัวไม่รอด จนเมื่อครบ 12 ยก ปรากฏว่าแบรดลีย์เป็นฝ่ายเอาชนะคะแนนโปรวอดนิค็อฟไปได้อย่างฉิวเฉียด ซึ่งถ้าหากว่ากรรมการได้นับ 8 แบรดลีย์ในยกแรกแล้ว จะทำให้คะแนนของโปรวอดนิค็อฟเป็นฝ่ายชนะไปทันที
ในวันที่ 13 ตุลาคม ปีเดียวกัน แบรดลีย์ ได้ป้องกันตำแหน่งกับ ฮวน มานูเอล มาร์เกวซ นักมวยชาวเม็กซิกันชื่อดัง ที่เป็นผู้เอาชนะทีเคโอปาเกียวมาได้อย่างสวยงามก่อนหน้านั้น ครั้งนี้แบรดลีย์ได้พัฒนาการชกของตนเองขึ้นมา เมื่อเป็นฝ่ายสามารถชกมาร์เกวซได้อย่างจะแจ้งกว่าเห็นได้ชัด และเกือบจะได้นับมาร์เกวซในปลายยกสุดท้ายด้วยซ้ำ จึงเป็นฝ่ายเอาชนะคะแนนไปได้
ในวันที่ 13 เมษายน ค.ศ. 2014 แบรดลีย์ มีกำหนดชกอีกครั้งเป็นครั้งที่ 2 กับ แมนนี่ ปาเกียว ที่ลาสเวกัส โดยแบรดลีย์เปิดเผยว่า ชัยชนะของตนในครั้งแรกคราวนั้น ตนเป็นฝ่ายถูกวิจารณ์เยอะ จนเกือบจะฆ่าตัวตายเลยทีเดียว และผลการชกออกมา ปรากฏว่าแบรดลีย์เป็นฝ่ายแพ้คะแนนไปแบบเอกฉันท์ 118-110, 116-112 และ 116-112
มงคล จงสุทธนามณี
นายมงคล จงสุทธนามณี (เกิด 22 กรกฎาคม พ.ศ. 2489) อดีตสมาชิกสภาผู้แทนราษฎรจังหวัดเชียงราย 7 สมัย
มงคล จงสุทธนามณี เกิดเมื่อวันที่ 22 กรกฎาคม พ.ศ. 2489 เป็นบุตรของนายประสพ กับนางอนงค์ จงสุทธนามณี สำเร็จการศึกษาระดับมัธยมศึกษาตอนปลาย จากโรงเรียนดรุณศึกษา
มงคล ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคชาติไทย และได้รับเลือกเรื่อยมา รวม 7 ครั้ง
ปี พ.ศ. 2544 มงคล ลงสมัครรับเลือกตั้งในพื้นที่เขต 8 จังหวัดเชียงราย ก่อนที่จะไม่ได้รับเลือกตั้ง โดยพ่ายแพ้ให้กับ นายบัวสอน ประชามอญ จากพรรคไทยรักไทย
ในปี พ.ศ. 2561 เขาได้ร่วมกับนักการเมืองหลายคนในการจัดตั้งพรรคการเมืองในชื่อพรรคพลังพลเมืองไทย ก่อนจะลาออกจากการเป็นสมาชิกพรรคพลังพลเมืองไทยและได้ย้ายมาสมัครเป็นสมาชิก พรรคพลังประชารัฐ
มงคล จงสุทธนามณี ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
โรงเรียนนานาชาติเอกมัย
โรงเรียนนานาชาติเอกมัย () เป็นโรงเรียนนานาชาติบริเวณเอกมัย ก่อตั้งในปี ค.ศ. 1946 เดิมเป็นศูนย์ฝึกอบรมเด็กของ "กลุ่มคริสเตียนวันเสาร์" (ชื่อกลุ่ม) ในประเทศไทย ต่อมาได้พัฒนาขึ้นเป็นโรงเรียนนานาชาติ เปิดสอนตั้งแต่ระดับอนุบาล ประถมศึกษา มัธยมศึกษา ไปจนถึงระดับอนุปริญญา ปัจจุบันตั้งอยู่ที่ 57 ซอยปรีดี พนมยงค์ 31 และ 37 ถนนสุขุมวิท 71 กรุงเทพมหานคร 10110 นอกจากนี้ดารา นักแสดง นักร้อง และพิธีกรในวงการบันเทิงหลายคนได้จบจากโรงเรียนแห่งนี้อีกด้วย
โรงเรียนนานาชาติเอกมัยเดิมเป็นศูนย์ฝึกอบรมเด็กของ "กลุ่มคริสเตียนวันเสาร์" (ชื่อกลุ่ม) ในประเทศไทย ก่อตั้งเมื่อ ค.ศ. 1946 โดยมีเด็กที่อยู่ในการดูแลเพียง 4 คน โดยดัดแปลงห้องเรียนในโรงรถเป็นสถานที่เรียนบริเวณถนนพญาไท ต่อมาห้องเรียนถูกสร้างขึ้นใหม่โดยใช้ไม้ไผ่และหลังคาที่เป็นโลหะ ซึ่งถูกใช้เป็นสถานที่เรียน 2 ปี
ค.ศ. 1957 โรงเรียนได้ซื้อที่ดินบริเวณเอกมัย ซึ่งห่างไกลจากบริเวณตัวเมืองออกมาเล็กน้อย และได้สร้างอาคารเรียนขึ้นมาในระดับมัธยมศึกษาเป็นอาคารแรก โดยใช้การเรียนการสอนเป็นภาษาอังกฤษ (นานาชาติ) โดยใช้ชื่อว่า Seventh Day Adventist School (เซเว่นเดย์แอดเวนติส)
ค.ศ. 1992 โรงเรียนได้ใช้ชื่ออย่างเป็นทางการว่าโรงเรียนนานาชาติเอกมัย (Ekamai International School) โดยได้รับการรับรองจากรัฐบาลไทยและในปี ค.ศ. 1998 ได้รับการรับรองจากสมาคมโรงเรียนและวิทยาลัยตะวันตก (WASC) ในเมือง Burlingame รัฐแคลิฟอร์เนีย ประทศสหรัฐอเมริกา
นักเรียนของที่นี่ส่วนใหญ่เป็นนักเรียนที่เป็นคนไทย และมีนักเรียนแลกเปลี่ยนจาก 23 ประเทศเข้ามาเรียนด้วย
หลักสูตรจะอิงตามระบบการศึกษาของประเทศสหรัฐอเมริกา และใช้ภาษาอังกฤษเป็นภาษาที่ใช้ในการเรียนการสอนเป็นหลัก
ฮาร์ตบลีด
ฮาร์ตบลีด () เป็นจุดบกพร่องของซอฟต์แวร์ในคลังวิทยาการเข้ารหัสลับโอเพนซอร์ซ OpenSSL ซึ่งเปิดให้ผู้บุกรุกอ่านหน่วยความจำของเครื่องบริการหรือเครื่องลูกข่าย ทำให้สามารถค้นคืนข้อมูลบางอย่างได้ เช่น กุญแจส่วนตัว (private key) SSL ของเครื่องบริการ การตรวจสอบปูมตรวจสอบ (audit log) เหมือนจะแสดงว่าผู้บุกรุกบางคนอาจอาศัยความบกพร่องนี้เป็นเวลาอย่างน้อยห้าเดือนก่อนมีการค้นพบและพิมพ์เผยแพร่
เก๋งบุปผาประพาส
เก๋งบุปผาประพาส เป็นเก๋งไม้สักที่สร้างขึ้นเพื่อเป็นที่ประทับชมดอกไม้ภายในสวน
เก๋งบุปผาประพาสเป็นเก๋งไม้สักขนาดเล็กที่สร้างขึ้นเมื่อวันที่ 16 มิถุนายน พ.ศ. 2424 ตามแบบสถาปัตยกรรมยุโรป เรียกว่า "เรือนทรงขนมปังขิง" ลักษณะอาคารเป็นเรื่องไม้สักชั้นเดียว ตั้งอยู่บนฐานก่ออิฐถือปูน มีมุข 2 มุข ประดับด้วยลวดลายไม้ฉลุ ภายในวงกลมทั้ง 2 ด้าน นอกจากนี้ชายคาทั้งด้านบนและตอนล่าง ประดับด้วยลวดลายไม้ฉลุเช่นเดียวกัน รอบอาคารมีบานเกร็ดสามารถดึงเปิดรับลมได้ ทรงใช้เป็นที่พักผ่อนพระราชอิริยาบถภายในพระราชอุทยาน
ฮุ่ย รั่วฉี
ฮุ่ย รั่วฉี (; เกิดวันที่ 4 มีนาคม ค.ศ. 1991 ที่ต้าเหลียน) เป็นนักกีฬาวอลเลย์บอลหญิงชาวจีน ผู้ทำหน้าที่เป็นตัวตบหัวเสาและเป็นอดีตกัปตันวอลเลย์บอลหญิงทีมชาติจีน
นอกจากนี้ สื่อในประเทศจีนยังได้มีการจัดให้ฮุ่ย รั่วฉี เป็น 1 ใน 10 สาวงามของทีมชาติจีนในโอลิมปิกฤดูร้อน 2012
ค.ศ. 2014 ทางเว็บไซต์วอลเลย์วูดของสหรัฐอเมริกา ได้จัดให้มีการโหวตนักกีฬาในดวงใจประจำปี 2013 โดยฮุ่ย รั่วฉี ได้เป็น 1 ใน 8 นักวอลเลย์บอลที่ทางเว็บไซต์ได้เปิดตัวของกลุ่มแรก จากนั้น เธอได้รับเลือกผ่านเข้าสู่รอบที่ 2 โดยได้รับการจัดให้อยู่ในกลุ่มเอช ซึ่งเป็นกลุ่มเดียวกับนุศรา ต้อมคำ และซะโอะริ คิมุระ
ฮุ่ยเข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซูริค ที่ 3-1 เซต
เทศมณฑลบาช-กิชกุน
บาช-กิชกุน () เป็นเทศมณฑล () ของประเทศฮังการี เทศมณฑลแห่งนี้ตั้งอยู่ทางตอนใต้ของประเทศ โดยเป็นเทศมณฑลที่เกิดขึ้นจากผลของสงครามโลกครั้งที่ 2 โดยเป็นการรวมตัวกันของเทศมณฑลบาช-โบดโรกและตอนใต้ของเทศมณฑลแป็ชต์-ปิลิช-โชลต์-กิชกุน เทศมณฑลแห่งนี้มีเนื้อที่ 8,445 ตารางกิโลเมตร เป็นเทศมณฑลที่มีขนาดใหญ่ที่สุดของประเทศ สภาพภูมิประเทศส่วนใหญ่เป็นที่ราบ เมืองหลักและเมืองที่ใหญ่ที่สุดของเทศมณฑลคือแก็ชแกเมต
สถานีรถไฟกระเบียด
สถานีรถไฟกระเบียด (Krabiat Railway Station) ตั้งอยู่ที่หมู่ 4 บ้านถนนตก ตำบลกะเปียด อำเภอฉวาง จังหวัดนครศรีธรรมราช อยู่ห่างจากสถานีรถไฟกรุงเทพเป็นระยะทาง 709.87 กิโลเมตร เป็นสถานีรถไฟชั้น 3 ของทางรถไฟสายใต้ อยู่ระหว่าง สถานีรถไฟห้วยปริก และ สถานีรถไฟทานพอ ใช้สัญญาณแบบหางปลา ประแจกลเดี่ยว ตัวย่อของสถานีคือ เบ.
ปลาอะโรวานาอเมริกาใต้
ปลาอะโรวาน่าอเมริกาใต้ หรือ ปลาตะพัดอเมริกาใต้ () สกุลปลากระดูกแข็งจำพวกหนึ่ง ในวงศ์ปลาตะพัด (Osteoglossidae) ในอันดับ Osteoglossiformes ใช้ชื่อสกุลว่า "Osteoglossum" (/ออส-ที-โอ-กลอส-ซั่ม/)
มีรูปร่างเพรียวยาวกว่าปลาอะโรวาน่าในสกุล "Scleropages" ที่พบในภูมิภาคเอเชียอาคเนย์และออสเตรเลีย โดยมีส่วนต่างกันที่เห็นได้ชัดที่สุด คือ ส่วนหางที่เรียวเล็กกว่าโดยเฉพาะครีบหาง ปากมีความกว้างกว่า และหนวด 1 คู่ที่ใต้คางนั้นเรียวยาวกว่า ครีบหลังเรียวเล็กกว่าและเป็นทางยาวไปแทบตลอดส่วนหลัง มีสีสันลำตัวเป็นสีเดียวทั้งตัว โดยไม่มีเหลือบสีแบบปลาในสกุล "Scleropages" มีก้านครีบหลัง 43-48 ก้าน ครีบก้นยาวกว่าครีบหลัง มีก้านครีบ 53-57 ก้าน
มีการแพร่กระจายพันธุ์ในลุ่มแม่น้ำอเมซอนในทวีปอเมริกาใต้ มีเพียง 2 ชนิด คือ
โดยปลาในสกุลนี้มีวิวัฒนาการเป็นของตนเองแยกมาจากปลาสกุลอื่นในวงศ์เดียวกัน เมื่อกว่า 170 ล้านปีมาแล้ว ในยุคจูราสสิคตอนกลาง
สำหรับพฤติกรรมของปลาอะโรวาน่าในสกุลนี้จะคล้ายกับสกุล "Scleropages" ทั้งพฤติกรรมการหาและกินอาหาร รวมทั้งพฤติกรรมการผสมพันธุ์และวางไข่ แต่ทว่ากลับมีอุปนิสัยที่ดุร้ายก้าวร้าวน้อยกว่า จนสามารถอยู่เป็นฝูงใหญ่ได้มากกว่า อีกทั้งในชนิด "O. bicirrhosum" ยังเป็นชนิดที่เติบโตได้เร็วกว่า และแพร่ขยายพันธุ์ได้ง่ายที่สุดอีกด้วย
จึงทำให้นิยมเลี้ยงกันเป็นปลาสวยงาม โดยถือเป็นปลาอะโรวาน่าที่มีราคาขายค่อนข้างถูก
ปลาอะราไพม่า (สกุล)
ปลาอะราไพม่า เป็นสกุลของปลาน้ำจืดขนาดใหญ่สกุลหนึ่ง ในวงศ์ปลาอะราไพม่า (Arapaimidae) ใช้ชื่อสกุลว่า "Arapaima" (/อะ-รา-ไพ-ม่า/) พบกระจายพันธุ์ในลุ่มน้ำอเมซอน หรือแม่น้ำสายใหญ่อื่น ๆ ในทวีปอเมริกาใต้
สามารถแบ่งออกเป็นชนิดต่าง ๆ ได้ดังนี้